title: Deċiżjoni tal-Kunsill (Affarijiet Ġenerali) tal- 1 ta’ Diċembru 2009 li tistabbilixxi l-lista ta’ konfigurazzjonijiet tal-Kunsill b’żieda ma dawk imsemmija fit-tieni u t-tielet subparagrafi tal-Artikolu 16(6) tat-Trattat dwar l-Unjoni Ewropea

text:
               2.12.2009

               MT

               Il-Ġurnal Uffiċjali tal-Unjoni Ewropea

               L 315/46

         DEĊIŻJONI TAL-KUNSILL (AFFARIJIET ĠENERALI)
   tal-1 ta’ Diċembru 2009
   li tistabbilixxi l-lista ta’ konfigurazzjonijiet tal-Kunsill b’żieda ma dawk imsemmija fit-tieni u t-tielet subparagrafi tal-Artikolu 16(6) tat-Trattat dwar l-Unjoni Ewropea
   (2009/878/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar id-dispożizzjonijiet transitorji, u b’mod partikolari l-Artikolu 4 tiegħu,
   Billi:

               (1)

               L-Artikolu 4 tal-Protokoll dwar id-dispożizzjonijiet transitorji jipprevedi li sad-dħul fis-seħħ tad-Deċiżjoni tal-Kunsill Ewropew imsemmija fl-ewwel subparagrafu tal-Artikolu 16(6) tat-Trattat dwar l-Unjoni Ewropea rigward il-lista ta’ konfigurazzjonijiet tal-Kunsill, il-lista ta’ konfigurazzjonijiet tal-Kunsill, barra minn dawk tal-Affarijiet Ġenerali u Affarijiet Barranin, għandha tiġi stabbilita mill-Kunsill tal-Affarijiet Ġenerali, li jaġixxi b’maġġoranza sempliċi.

               (2)

               Il-lista ta’ konfigurazzjonijiet tal-Kunsill ġiet stabbilita mill-Kunsill (Affarijiet Ġenerali) fit-22 ta’ Lulju 2002, bħala parti mill-Anness I għar-Regoli ta’ Proċedura tal-Kunsill u b’segwitu għal-lista li ġiet maqbula fil-Kunsill Ewropew li ltaqgħa f’Sevilja fil-21 u t-22 ta’ Ġunju 2002.

               (3)

               Sabiex ikun hemm konformità mad-dispożizzjonijiet tat-Trattati, huwa xieraq li din il-lista tiġi addattata, u għandha tiddaħħal fir-Regoli ta’ Proċedura tal-Kunsill,

         ADOTTA DIN ID-DEĊIŻJONI:
   Artikolu 1
   Il-lista ta’ konfigurazzjonijiet tal-Kunsill imsemmija fl-Artikolu 4 tal-Protokoll dwar id-dispożizzjonijiet transitorji hija mniżżla fl-Anness.
   Artikolu 2
   Din id-Deċiżjoni għandha tidħol fis-seħħ fil-ġurnata tal-adozzjoni tagħha.
   Hija għandha tiġi ppubblikata f’ll Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Diċembru 2009.

            Għall-Kunsill

            Il-President

         C. BILDT

      ANNESS

         LISTA TA' KONFIGURAZZJONIJIET TAL-KUNSILL

                  1.

                  Affarijiet ġenerali (1);

                  2.

                  Affarijiet barranin (2);

                  3.

                  Affarijiet ekonomiċi u finanzjarji (3);

                  4.

                  Ġustizzja u affarijiet interni (4);

                  5.

                  Impjiegi, politika soċjali, saħħa u affarijiet tal-konsumatur;

                  6.

                  Kompetittività (suq intern, industrija u riċerka) (5);

                  7.

                  Trasport, telekomunikazzjonijiet u enerġija;

                  8.

                  Agrikoltura u sajd;

                  9.

                  Ambjent;

                  10.

                  Edukazzjoni, żgħażagħ u kultura (6).

         (1)  Din il-konfigurazzjoni hija stabbilita bl-Artikolu 16(6), it-tieni subparagrafu, tat-Trattat dwar l-Unjoni Ewropea.

         (2)  Din il-konfigurazzjoni hija stabbilita bl-Artikolu 16(6), it-tielet subparagrafu, tat-Trattat dwar l-Unjoni Ewropea.

         (3)  Inkluż il-baġit.

         (4)  Inkluża l-protezzjoni ċivili.

         (5)  Inkluż it-turiżmu.

         (6)  Inklużi l-affarijiet awdjoviżwali.


title: Id-Deċiżjoni Nru 291/2003/KE tal-Parlament Ewropew u tal-Kunsill tas-6 ta' Frar 2003 li tistabbilixxi s-Sena Ewropea ta' l-Edukazzjoni permezz ta' l-Isport 2004

text:
Avviż Legali Importanti

|

32003D0291

Official Journal L 043 , 18/02/2003 P. 0001 - 0005

		Id-Deċiżjoni Nru 291/2003/KE tal-Parlament Ewropew u tal-Kunsilltas-6 ta' Frar 2003li tistabbilixxi s-Sena Ewropea ta' l-Edukazzjoni permezz ta' l-Isport 2004IL-PARLAMENT EWROPEW U L-KUNSILL TA' L-UNJONI EWROPEAWara li kkunsidraw it-Trattat li jistabbilixxi l-Komunità Ewropea, u b' mod partikolari l-Artikolu 149 ta' dan,Wara li kkunsidraw il-proposta mressqa mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali Ewropew [2],Wara li kkunsidraw l-opinjoni tal-Kumitat tar-Reġjuni [3],jaġixxu bi qbil mal-proċedura preskritta fl-Artikolu 251 tat-Trattat [4],Billi:(1) Il-promozzjoni ta' edukazzjoni ta' kwalità tajba hija waħda mill-għanijiet tal-Komunità Ewropea.(2) Il-valuri edukattivi ta' l-isport kienu rrikonoxxuti mill-Kunsill Ewropew ta' Nizza tas-7, 8 u 9 ta' Diċembru 2000, li b'hekk ikkonferma dikjarazzjonijiet preċedenti, b'mod partikolari d-Dikjarazzjoni 29 mehmuż mat-Trattat ta' Amsterdam fejn l-isport huwa definit bħala xi ħaġa li tifforma l-identità ta' poplu.(3) Il-Kunsill Ewropew ta' Nizza stieden l-istituzzjonijiet tal-Komunità biex jikkunsidraw bil-mod dovut l-azzjoni tal-valuri edukattivi ta' l-isport taħt id-disposizzjonijiet varji tat-Trattat, b' enfasi partikolari fuq l-importanza li tiġi mħeġġa attività volontarja mill-Istati Membri, bl-appoġġ tal-Komunità.(4) Ir-Riżoluzzjoni tal-Kunsill u tal-Ministri għaż-Żgħażagħ li ltaqgħu fil-Kunsill tas-17 ta' Diċembru 1999 fuq dimensjoni edukattiva mhux formali ta' attivitajiet sportivi fil-programmi għaż-żgħażagħ tal-Komunità Ewropea [5] tikkonsidera li l-attivitajiet sportivi jista' jkollhom valur pedagoġiku li jikkontribwixxi sabiex tissaħħaħ is-soċjetà ċivili u tistieden il-Kummissjoni biex taħseb, b' kooperazzjoni ma' l-Istati Membri, approċċ koerenti sabiex jiġi sfruttat il-potenzal edukattiv ta' l-isport.(5) Fir-Riżoluzzjoni tiegħu fuq ir-rapport tal-Kummissjoni fuq is-salvagwardji għall-istrutturi kurrenti ta' l-isports u l-manteniment tal-funzjoni soċjali ta' l-isport [6], il-Parlament Ewropew ta importanza lill-valur edukattiv u soċjali ta' l-isport, kif ukoll l-irwol tiegħu fil-ġlieda kontra r-razziżmu u l-ksenofobija.(6) Fir-Riżoluzzjoni tiegħu tat-13 ta' Ġunju 1997 fuq l-irwol ta' l-Unjoni Ewropea fil-qasam ta' l-isport [7], il-Parlament Ewropew ippropona l-organizzazzjoni ta' sena Ewropea għall-Isport.(7) Il-Kumitat tar-Reġjuni fl-opinjoni tieħu fuq id-dokument tal-konsultazzjoni tal-Kummissjoni "Il-mudell Ewropew ta' l-Isport" osserva kemm hu importanti l-isport biex jifforma l-bniedem.(8) Fir-rapport tagħha fuq l-isport magħmul f'Helsinki, il-Kummissjoni eżaminat il-mertu ta' l-użu ta' l-isport fl-edukazzjoni u oqsma li għandhom x'jaqsmu maż-żgħażagħ b'konsiderazzjoni għall-valuri trasmessi mill-isport.(9) Eżerċizzju regolari itejjeb is-saħħa psikoloġika u fiżika u jista' jagħti kontribuzzjoni pożittiva għall-proċess tat-tagħlim.(10) L-edukazzjoni ta' żgħażagħ sportivi, irġiel u nisa, m'għandhiex tbati konsegwenzi minħabba parteċipazzjoni fi sport kompetittiv.(11) L-Edukazzjoni permezz ta' l-isport għanda tħeġġeġ l-identità u l-iżvilupp personali għall-bniet u għas-subien.(12) Istituzzjonijiet edukattivi u għat-taħriġ f'kull livell għandhom jagħmlu użu akbar mill-opportunijitajiet li joffri l-isport għall-mobilità transitorja u għall-iskambjar kulturali.(13) L-attivitajiet Olimpiċi u attivitajiet sportivi oħra fl-2004 sejrin iżidu l-attenzjoni tax-xandir u l-għarfien tal-pubbliku fuq l-isport. Din hija opportunità ideali biex tintwera l-importanza tal-valur edukattiv ta' l-isport.(14) L-azzjoni li ssir fl-Istati Membri hija l-mod għewlieni kif jista' jitqajjem il-kuxjenza tal-pubbliku fuq il-valur edukattiv ta' l-isport. Madankollu, il-Komunità tista' tappoġġja u ssaħħaħ din l-azzjoni permezz ta' l-istabbiliment ta' Sena Ewropea ta' l-Edukazzjoni permezz ta' l-Isport.(15) Sena Ewropea ta' l-Edukazzjoni permezz ta' l-Isport se jikkompleta u jirrinforza azzjoni tal-Komunità attwali biex tħeġġeġ l-edukazzjoni u t-taħriġ, kif ukoll l-inklużjoni soċjali tan-nies svantaġġati.(16) Is-Sena Ewropea ta' l-Edukazzjoni permezz ta' l-isport għandha tinfetah għall-parteċipazzjoni mill-pajjiżi AEKĦ/ŻEE skond il-kondizzjonijiet stabbiliti fil-Ftehim taż-Żona Ekonomika Ewropea (ŻEE), u mill-assoċjazzjoni tal-pajjiżi ta' l-Ewropa Ċentrali u tal-Lvant konformi mal-kondizzjonijiet stabbiliti skond il-Ftehim Ewropew rispettiv tagħhom. Għal Ċipru, din il-parteċipazzjoni għandha tiġi ffinanzjata minn approprjazzjonijiet addizzjonali skond arranġamenti li għad irid jintlaħaq ftehim fuqhom, u għal Malta u t-Turkija minn approprjazzjonijiet addizzjonali skond it-Trattat tal-KE.(17) Din id-Deċiżjoni, għat-tul intier tal-programm, tindika qafas finanzjarju li jikkonstitwixxi r-referenza ewlenija, fis-sens ta' punt 33 tal-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-6 ta' Mejju 1999 fuq id-dixxiplina tal-budget u t-titjib tal-proċedura tal-budget [8].(18) Peress li l-għanijiet ta' l-azzjoni proposta ma jistgħux jiġu milħuqa b'mod suffiċjenti mill-Istati Membri u għaldaqstant jistgħu, minħabba d-dimensjoni tagħhom, speċjalment għall-bżonn għal sħubija multilaterali, kambju transnazzjonali ta' informazzjoni u tixrid ta' drawwiet tajba fil-Komunità kollha, jintlaħqu b'mod aħjar fuq livell Komunitarju, il-Komunità tista' tadotta miżuri, skond il-prinċipju tas-sussidjarjetà kif imniżżel fl-Artikolu 5 tat-Trattat. Skond il-prinċipju tal-proporzjonalità, kif imniżżel f'dak l-Artikolu, din id-Deċiżjoni ma teċċedix dak li hu neċessarju sabiex jintlaħqu dawk l-għanijiet.(19) Il-miżuri neċessarji għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tniżżel il-proċeduri għall-eżerċitazzjoni ta' l-implimentazzjoni tal-poteri mogħtija lill-Kummissjoni [9],IDDEĊIDEW KIF ĠEJ:Artikolu 1Is-Sena Ewropea ta' l-Edukazzjoni permezz ta' l-IsportIs-sena 2004 għandha tkun innominata "Is-Sena Ewropea ta' l-Edukazzjoni permezz ta' l-Isport".Artikolu 2ObjettiviL-objettivi tas-Sena Ewropea ta' l-Edukazzjoni permezz ta' l-Isport għandhom ikunu li ġejjin:(a) biex iqajmu l-kuxjenza ta' l-istituzzjonijiet edukattivi u l-organizzazzjonijiet sportivi fuq il-bżonn għall-koperazzjoni sabiex l-edukazzjoni tiġi żviluppata permezz ta' l-isport u d-dimensjoni Ewropea tiegħu, meta wieħed jikkunsidra l-interess kbir ħafna li ż-żgħażagħ juru f'kull tip ta' sport;(b) biex jieħdu vantaġġ mill-valuri li jiġu trasmessi mill-isport biex jiżviluppaw it-tagħrif u l-kapaċità li bih iż-żgħażagħ, b'mod partikolari, jistgħu jiżviluppaw il-ħila u l-prontezza tagħhom għal sforz personali kif ukoll għal abilitajiet soċjali bħal xogħol ta' grupp, solidarjetà, tolleranza u logħob bil-fier f'kwadru multikulturali;(ċ) biex jippromovu l-għarfien fuq il-kontribuzzjoni pożittiva li l-attivitajiet volontarji jagħmlu lill-Edukazzjoni mhux formali, speċjalment taż-żgħażagħ;(d) biex jippromovu l-valur edukattiv tal-mobbiltà u skambjar ta' studenti b'mod partikolari f'ambjent multikulturali permezz ta' l-organizzazzjoni ta' kuntatti sportivi u kulturali bħala partit minn attività skolastika;(e) biex jinkoraġġixxu l-iskambjar tad-drawwiet tajba fuq l-irwol li jista' jkollu l-isport f'sistemi ta' edukazzjoni biex jippromwovu l-inklużjoni soċjali ta' gruppi żvantaġġjati;(f) biex joħolqu bilanċ aħjar bejn l-attività fiżika u dik intellettwali fil-ħajja skolastika billi jinkoraġġixxu l-isport f'attivitajiet skolastiċi;(g) biex jikkunsidraw il-problemi li għandhom x'jaqsmu ma' l-edukazzjoni ta' sportivi żgħażagħ, subjien u bniet, li jieħdu sehem fi sports kompetittivi.Artikolu 3Kontenut tal-miżuri1. Il-miżuri meħuda biex jintlaħqu l-għanijiet imsemmija fl-Artikolu 2 għandhom jinkludu l-organizzazzjoniji ta' l-attivitajiet li ġejjin fl-2004 jew l-għotja ta' appoġġ għal dawn l-attivitajiet:(a) laqgħat, kompetizzjonijiet Ewropej edukattivi u avvenimenti li juru l-importanza ta' kisbiet u esperjenzi fuq it-tema tas-Sena Ewropea ta' l-Edukazzjoni permezz ta' l-Isport;(b) azzjonijiet volontarji fuq livell Ewropew matul l-avvenimenti Olimpiċi u avvenimenti sportivi oħra fl-2004;(ċ) kampanji informattivi u promozzjonali, inkluża l-koperazzjoni max-xandir biex jinxterdu l-valuri edukattivi ta' l-isport;(d) avvenimenti li jippromovu l-valur edukattiv ta' l-isport u jipprovdu eżempji ta' drawwiet tajba;(e) appoġġ finanzjarju għal inċentivi transnazzjonali, nazzjonali, reġjonali jew lokali biex jippromovu l-għanijiet tas-Sena Ewropea ta' l-Edukazzjoni permezz ta' l-Isport.2. Deskrizzjoni dettaljata tal-miżuri msemmija fil-paragrafu 1 hija mogħtija fl-Anness għal din.Artikolu 4Implimentazzjoni u koperazzjoni ma' l-Istati Membri1. Il-Kummissjoni għandha tkun responsabbli biex tiżgura li l-miżuri tal-Komunità adottati skond din id-Deċiżjoni jiġu implimentati skond il-proċedura prevista fl-Artikolu 5(2) u b'konformità totali mal-prinċipju tas-sussidjarjità.2. Kull Stat Membru għandu jinnomina wieħed jew aktar korpijiet xierqa li jkunu responsabbli għal parteċipazzjoni fis-Sena Ewropea ta' l-Edukazzjoni permezz ta' l-Isport u għal kordinazzjoni u implimentazzjoni tal-miżuri previsti f'din id-Deċiżjoni fil-livell xieraq, inter alia, billi jassistu fil-proċedura tas-selezzjoni li saret referenza għaliha fl-Artikolu 7.Artikolu 5Kumitat1. Il-Kummissjoni għandha tiġi assistita minn Kumitat.2. Fejn issir riferenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE wara li jkunu kjunsidrati d-disposizzjonijiet ta' l-Artikolu 8 li jinsab fiha.3. Il-Kumitat għandu jadotta r-regoli tiegħu ta' proċedura.Artikolu 6Arranġamenti finanzjarji1. Miżuri li huma ta' natura Komunitarja, kif deskritti f'parti A ta' l-Anness, jistgħu jiġu sussidjati mill-budget ġenerali ta' l-Unjoni Ewropea sa massimu ta' 80 % tal-kost totali.2. Miżuri ta' interess Komunitarju li huma ta' natura lokali, reġjonali, nazzjonali jew transnazzjonali, kif deskritti f'parti B ta' l-Anness, jistgħu jiġu ko-finanzjati mill-budget ġenerali ta' l-Unjoni Ewropea sa massimu ta' 50 % tal-kost totali.Artikolu 7Proċedura ta' applikazzjoni u selezzjoni1. Il-korp jew il-korpijiet imsejħa fl-Artikolu 4(2) għandhom jagħtu l-applikazzjonijiet għall-ko-finanzjament tal-miżuri mill-budget Komunitarju taħt l-Artikolu 6(2) lill-Kummissjoni. L-applikazzjonijiet għandhom jinkludu informazzjoni li biha jkun possibbli ssir stima tar-riżultati bl-użu ta' kriterji oġġettivi. Il-Kummissjoni għandha tieħu l-ogħla konsiderazzjoni ta' l-evalwazzjoni prevista mill-korpijiet ikkonċernati.2. Deċiżjonijiet fuq il-ko-finanzjament ta' miżuri taħt l-Artikolu 6 għandhom jittieħdu mill-Kummissjoni skond il-proċedura prevista fl-Artikolu 5(2). Il-Kummissjoni għandha tiżgura distribuzzjoni bbilanċata fost l-Istati Membri u fost l-oqsma differenti ta' attivitajiet involuti.3. Il-Kummissjoni, b'mod partikolari permezz tal-punti ta' kuntatt nazzjonali u reġjonali, flimkien mal-korpijiet imsemmija fl-Artikolu 4(2), għandha tiżgura li s-sejħiet għall-proposti jiġu ppubblikati fi żmien suffiċjenti u distribwiti bl-aktar mod wiesa' possibbli.Artikolu 8Konsistenza u komplimentarjetà1. Il-Kummissjoni, b'koperazzjoni ma' l-Istati Membri, għandha tiżgura li l-miżuri previsti f'din id-deċiżjoni jkunu konsistenti ma' azzjonijiet u inizjattivi oħra Komunitarji.2. Il-Kummissjoni għandha tiżgura li s-Sena Ewropea ta' l-Edukazzjoni permezz ta' l-Isport, fil-limitu ta' dak li hu possibbli, tikkumplementa inizjattivi u riżorsi oħra nazzjonali u reġjonali tal-Komunità meta dawn jistgħu jikkontribwixxu sabiex jintlaħqu l-għanijiet tas-Sena Ewropea ta' l-Edukazzjoni permezz ta' l-Isport.Artikolu 9Parteċipazzjoni minn ċertu pajjiżi terziIs-Sena Ewropea ta' l-Edukazzjoni permezz ta' l-Isport hija miftuħa għall-parteċipazzjoni:(a) tal-pajjiżi EFTA/ŻEE skond il-kondizzjonijiet stabbiliti taħt il-Ftehim ŻEE;(b) tal-pajjizi assoċjati ta' l-Ewropa Ċentrali u tal-Lvant skond il-kondizzjonijiet stabbiliti skond il-Ftehim rispettiv tagħhom;(ċ) ta' Ċipru, liema parteċipazzjoni għandha tiġi ffinanzjata minn approprjazzjonijiet addizzjonali skond proċeduri li jrid jintlaħaq ftehim fuqhom ma' dan il-pajjiż;(d) ta' Malta u t-Turkija, liema parteċipazzjoni għandha tiġi ffinanzjata minn approprjazzjonijiet addizzjonali skond id-disposizzjonijiet tat-Trattat.Artikolu 10Budget1. Il-qafas finanzjarju għall-implimentazzjoni ta'din id-Deċizjoni huwa hawnhekk iffissat għal 11,5 miljun EUR.2. L-approprjazzjonijiet ta' kull sena għandhom jiġu awtorizzati mill-awtorità tal-budget fil-limiti tal-perspettiva finanzjarja.3. Fl-2004 jistgħu anke jiġu ffinanzjati, fuq inizjattiva tal-Kummissjoni, l-ispejjeż ta' assistenza teknika u amministrattiva għall-benefiċju reċiproku tal-Kummissjoni u tal-benefiċjarji tal-miżura li ma tidħolx fil-isfera ta' attività permanenti tal-funzjoni pubblika, konnessi ma' l-identifikazzjoni, il-preparazzjoni, l-amministrazzjoni, it-tkomplija tax-xogħol li diġà nbeda, il-verifika u l-kontroll tal-miżuri.Artikolu 11Koperazzjoni InternazzjonaliIl-Kummissjoni tista' tikkopera mal-Kunsill ta' l-Ewropa u organizzazzjonijiet internazzjonali oħra li huma xierqa għall-għan tas-Sena Ewropea ta' l-Edukazzjoni permezz ta' l-isport, skond il-proċedura prevista fl-Artikolu 5(2).Artikolu 12Kontroll u evalwazzjoniIl-Kummissjoni, sa mhux aktar tard mill-31 ta' Diċembru 2005, għandha tagħti rapport lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni fuq l-implimentazzjoni, ir-riżultati u l-istima komplessiva tal-miżuri pevisti f'din id-Deċiżjoni.Artikolu 13Dħul fis-seħħDin id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fis-6 ta' Frar 2003.Għall-Parlament EwropewIl-PresidentP. CoxGħall-KunsillIl-PresidentP. Efthymiou[1] ĠU C 25 E, tad-29.1.2002, pġ. 531.[2] ĠU C 149, tal-21.6.2002, pġ. 17.[3] ĠU C 278, ta' l-14.11.2002, pġ. 21.[4] Opinjoni tal-Parlament Ewropew ta' l-14 ta' Majju 2002 (għada mhix ippubblikata fil-Ġurnal Uffiċjali), Posizzjoni Komuni tal-Kunsill ta' l-14 ta' Ottubru 2002 (ĠU C 275 E, tat-12.11.2002, pġ. 70) u d-Deċiżjoni tal-Parlament Ewropew tad-19 ta' Diċembru 2002.[5] ĠU C 8, tat-12.1.2000, pġ. 5.[6] ĠU C 135, tas-7.5.2001, pġ. 274.[7] ĠU C 200, tat-30.6.1997, pġ. 252.[8] ĠU C 172, tat-18.6.1999, pġ. 1.[9] ĠU L 184, tas-17.7.1999, pġ. 23.--------------------------------------------------ANNESSMIŻURI MSEMMIJA FL-ARTIKOLU 3A. Azzjoni fuq livell Komunitarju1. Laqgħat u avvenimenti:(a) organizzazzjoni ta' laqgħat;(b) organizzazzjoni ta' avvenimenti biex jitqajjem l-għarfien fuq l-Edukazzjoni permezz ta' l-isport, inklużi konferenzi biex tinfetaħ u tingħalaq Is-Sena Ewropea ta' l-Edukazzjoni permez ta' l-Isport;(ċ) azzjonijiet volontarji matul l-attivitajiet Olimpiċi u attivitajiet sportivi oħra fl-2004.2. Kampanji ta' informazzjoni u promozzjoni li jimplikaw:(a) l-ħluq ta' logo u slogans għas-Sena Ewropea ta' l-Edukazzjoni permezz ta' l-isport, għal uzu li għandu x'jaqsam ma' kwalunkwe attività marbuta magħha;(b) kampanja ta' informazzjoni;(ċ) il-produzzjoni ta' għodda u għajnuna aċċessibbli lin-nies fil-Komunità kollha;(d) inizjattivi xierqa mill-istituzzjonijiet Edukattivi u organizzazzjonijiet sportivi bl-għan li l-tixxerred l-informazzjoni fuq is-Sena Ewropea ta' l-Edukazzjoni permezz ta' Sport;(e) l-organizzazzjoni ta' kompetizzjonijiet edukattivi Ewropej li jagħtu importanza għar-realizzazzjonijiet u l-esperjenzi fuq it-tema tas-Sena Ewropea ta' l-Edukazzjoni permess ta' l-Isport.3. Azzjonijiet oħra:(a) stabbiliment ta' database on-line, li tagħmel użu mir-riżorsi disponibbli, bħala mezz biex jinxterdu drawwiet tajba fl-Istati Membri għall-użu ta' l-isport bħalha għodda għall-edukazzjoni u, b'mod partikolari, biex tiġi mħeġġa l-integrazzjoni soċjali ta' gruppi żvantaġġjati;(b) stħarriġ u studji li jagħmlu stima ta' l-impatt tas-Sena Ewropea ta' l-Edukazzjoni permezz ta' l-Isport.4. Il-finanzjament jista' jieħu l-forom li jmiss:(a) akkwist dirett ta' merkanzija u servizzi, b'mod partikolari fil-qasam tal-komunikazzjoni, stħarriġ u studji msemmija fil-punt preċedenti 3(b), permezz ta' sejħa pubblika għal offerti għal xogħol bl-appalt u/jew liċitazzjonijiet privati;(b) sussidji allokati biex ikopru l-ispejjeż ta' avvenimenti speċjali biex juru l-importanza u jqajjmu l-għarfien fuq is-Sena Ewropea ta' l-Edukazzjoni permezz ta' Sport; dan il-finanzjament ma jistax ikun aktar minn 80 % tal-kost totali.B. Azzjoni fuq livell nazzjonaliAzzjoni fuq livell lokali, reġjonali, nazzjonali u transanazzjonali jistgħu jikkwalifikaw għall-għajnuna mill-Komunità sa massimu ta' 50 % tal-kost totali, skond in-natura u l-kontenut tal-propost. Dawn l-azzjonijiet jistgħu, per eżempju, jinkludu:1. avvenimenti dwar l-għanijiet tas-Sena Ewropea ta' l-Edukazzjoni permezz ta' l-Isport, inkluż avveniment biex tinfetaħ is-sena;2. kampanji u miżuri ta' informazzjoni biex jinxterdu eżempji ta' drawwiet tajba, differenti minn dawk imsemmija fil-preċedenti parti A;3. l-organizzazzjoni ta' premijiet jew kompetizzjonijiet li juru l-importanza ta' l-edukazzjoni permezz ta' l-isport;4. stħarriġ u studji differenti minn dawk imsemmija fil-preċedenti parti A.C. Azzjoni li ma tibbenefikax minn ebda għajnuna finanzjarja KomunitarjaIl-Komunità toffri l-appoġġ morali, inkluż awtorizzazzjoni bil-miktub biex jintuża l-logo u materjali oħra assoċjati mas-Sena Ewropea ta' l-Edukazzjoni permezz ta' l-isport, għal inizjattivi meħuda minn organizzazzjonijiet pubbliċi u privati, fejn dawk l-organizzazzjonijiet jistgħu jissodisfaw lill-Kummissjoni li l-inizjattivi involuti jew se jkunu għaddejjin matul is-sena 2004 u x'aktarx hu probabbli li jikkontribwixxu b'mod sinifikanti biex jintlaħaq wieħed jew aktar mill-għanijiet tas-Sena Ewropea ta' l-Edukazzjoni permezz ta' l-isport.--------------------------------------------------


title: 2009/58/KE: Deċiżjoni tal-Bank Ċentrali Ewropew tal- 15 ta’ Diċembru 2008 li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (BĊE/2008/28)

text:
               24.1.2009

               MT

               Il-Ġurnal Uffiċjali ta’ l-Unjoni Ewropea

               L 21/81

         DEĊIŻJONI TAL-BANK ĊENTRALI EWROPEW
   tal-15 ta’ Diċembru 2008
   li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti
   (BĊE/2008/28)
   (2009/58/KE)
   IL-KUNSILL ĠENERALI TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (minn issa ‘l quddiem “l-Istatut tas-SEBĊ”), b’mod partikolari l-Artikolu 48,
   Billi:

               (1)

               Id-Deċiżjoni BĊE/2006/26 tat-18 ta’ Diċembru 2006, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (1), iddeterminat il-persentaġġ tas-sottoskrizzjoni tal-kapital tal-Bank Ċentrali Ewropew (BĊE) li l-banek ċentrali nazzjonali (BĊNi) ta’ l-Istati Membri li ma jkunux adottaw l-ewro fl-1 ta’ Jannar 2007 kellhom obbligazzjoni li jħallsu fl-1 ta’ Jannar 2007 bħala kontribuzzjoni ta’ l-ispejjeż operattivi tal-BĊE.

               (2)

               Id-Deċiżjoni BĊE/2008/23 tat-12 ta’ Diċembru 2008 dwar l-ishma ta’ persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (2) tipprovdi għall-aġġustament ta’ l-iskema għas-sottoskrizzjoni tal-kapital tal-BĊE (minn issa ‘l quddiem “l-iskema kapitali”) skond l-Artikolu 29.3 ta’ l-Istatut tas-SEBĊ, u tistabbilixxi b’effett mill-1 ta’ Jannar 2009, l-ippeżar il-ġdid assenjat lil kull BĊN fl-iskema aġġustata għas-sottoskrizzjoni tal-kapital (minn issa ‘l quddiem l-“ippeżar ta’ l-iskema kapitali”).

               (3)

               Il-kapital sottoskritt tal-BĊE huwa ta’ EUR 5 760 652 402,58.

               (4)

               L-iskema kapitali aġġustata teħtieġ l-adozzjoni ta’ deċiżjoni ġdida tal-BĊE li tirrevoka d-Deċiżjoni BĊE/2006/26 b’effett mill-1 ta’ Jannar 2009, u li tiddetermina l-persentaġġ tal-kapital sottoskritt tal-BĊE li l-BĊNi ta’ l-Istati Membri li ma jkunux adottaw l-ewro sa l-1 ta’ Jannar 2009, (minn issa ‘l quddiem “il-BĊNi mhux parteċipanti”) għandhom obbligazzjoni jħallsu b’effett mill-1 ta’ Jannar 2009,

         IDDEĊIEDA KIF ĠEJ:
   Artikolu 1
   Daqs u forma ta’ kapital imħallas
   Kull BĊN mhux parteċipanti għandu jħallas 7 % tas-sottoskrizzjoni tiegħu għall-kapital tal-BĊE b’effett mill-1 ta’ Jannar 2009. Wara li jitqies l-ippeżar ta’ l-iskema kapitali deskritt fl-Artikolu 2 tad-Deċiżjoni BĊE/2008/23, kull BĊN mhux parteċipanti għandu jħallas b’effett mill-1 ta’ Jannar 2009, l-ammont muri ħdejn ismu fit-tabella li ġejja:

               BĊN mhux parteċipanti

               (EUR)

               Българска народна банка (Bank Nazzjonali Bulgaru)

               3 502 591,87

               Česká národní banka

               5 835 771,31

               Danmarks Nationalbank

               5 982 149,49

               Eesti Pank

               721 809,75

               Latvijas Banka

               1 144 007,96

               Lietuvos bankas

               1 716 213,56

               Magyar Nemzeti Bank

               5 587 371,98

               Narodowy Bank Polski

               19 740 488,44

               Banca Națională a României

               9 937 989,49

               Sveriges Riksbank

               9 106 093,68

               Bank of England

               58 539 980,14

         Artikolu 2
   Aġġustament tal-kapital imħallas
   1.   Minħabba li kull BĊN mhux parteċipanti diġa' ħallas 7 % tas-sehem tiegħu fil-kapital sottoskritt tal-BĊE kif applikabbli sal-31 ta’ Diċembru 2008, skond id-Deċiżjoni BĊE/2006/26, kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mill-BĊE, kif jixraq, sabiex jaslu għall-ammonti murija fit-tabella fl-Artikolu 1.
   2.   It-trasferimenti kollha skond dan l-Artikolu għandhom isiru skond id-Deċiżjoni BĊE/2008/25 tat-12 ta’ Diċembru 2008 li tistabbilixxi t-termini u l-kundizzjonijiet għat-trasferimenti ta’ l-ishma kapitali tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (3).
   Artikolu 3
   Dispożizzjonijiet finali
   1.   Din id-Deċiżjoni għandha tidħol fis-seħħ fl-1 ta’ Jannar 2009.
   2.   Id-Deċiżjoni BĊE/2006/26 qed tiġi hawnhekk abrogata b’effett mill-1 ta’ Jannar 2009.
   3.   Ir-referenzi għad-Deċiżjoni BĊE/2006/26 għandhom jiġu interpretati bħala referenzi magħmulin għal din id-Deċiżjoni.

      Magħmula fi Frankfurt am Main, 15 ta’ Diċembru 2008.

            Il-President tal-BĊE

         Jean-Claude TRICHET

      (1)  ĠU L 24, 31.1.2007, p. 15.

      (2)  Ara paġna 66 ta’ dan il-Ġurnal Uffiċjali.

      (3)  Ara paġna 71 ta’ dan il-Ġurnal Uffiċjali.


title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/119

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2008
   (2010/508/UE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru għat-Traduzzjoni għall-entitajiet tal-Unjoni Ewropea għas-sena finanzjarja 2008, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf iċ-Ċentru tat-Traduzzjoni għall-entitajiet tal-Unjoni Ewropea (3), u b’mod partikulari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0071/2010),

               1.

               Jagħti l-kwittanza lid-Direttur taċ-Ċentru tat-Traduzzjoni għall-entitajiet tal-Unjoni Ewropea għall-implimentazzjoni tal-baġit taċ-Ċentru għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t’ hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru tat-Traduzzjoni għall-entitajiet tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 107.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/120

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru għat-Traduzzjoni għall-entitajiet tal-Unjoni Ewropea għas-sena finanzjarja 2008, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf iċ-Ċentru tat-Traduzzjoni għall-entitajiet tal-Unjoni Ewropea (3), u b’mod partikulari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0071/2010),

               A.

               billi l-Qorti Ewropea tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet li fuqhom huma bbażati huma legali u regolari,

               B.

               billi, fit-23 ta’ April 2009, il-Parlament ta kwittanza lid-Direttur taċ-Ċentru tat-Traduzzjoni għall-entitajiet tal-Unjoni Ewropea għall-implimentazzjoni tal-baġit taċ-Ċentru għas-sena finanzjarja 2007 (5), u billi fir-riżoluzzjoni li takkumpanja d-deċiżjoni ta’ kwittanza, il-Parlament, inter alia:

                           —

                           innota l-osservazzjoni tal-Qorti tal-Awdituri fir-rapport tagħha tal-2006 li l-eċċess tal-baġit akkumulat għall-2006 kien jammonta għal EUR 16 900 000 u li, fl-2007, iċ-Ċentru kellu jirrimborsa EUR 9 300 000 lill-klijenti tiegħu; qabel mal-opinjoni tal-Qorti tal-Awditui li tali akkumulu ta’ eċċess kien jagħti x’wieħed jifhem li l-metodu użat miċ-Ċentru biex jistabbilixxi l-prezz tat-traduzzjonijiet tiegħu ma kienx preċiż biżżejjed,

                           —

                           talab lill-Kummissjoni u liċ-Ċentru biex jimpenjaw ruħhom biex isolvu malajr it-tilwima ta’ bejniethom dwar il-kontribuzzjoni għall-iskema tal-pensjonijiet tal-persunal;

      Prestazzjoni

               1.

               Jifraħ liċ-Ċentru talli żviluppa strumenti tal-informatika effiċjenti, il-FLOSYSWEB, li jintuża mill-klijenti biex jibagħtu t-traduzzjonijiet, bil-klijenti li jagħżlu bejn formati differenti u jirċievu t-traduzzjonijiet lura permezz tal-istess sistema;

      L-eċċess tal-baġit jikser ir-Regolament li jistabbilixxi ċ-Ċentru

               2.

               Jinnota li għal diversi snin, iċ-Ċentru kellu eċċess akkumulat ta’ baġit li jikser ir-Regolament (KE) Nru 2965/94, u li fl-2008 l-eċċess kien jammonta għal 26 700 000 EUR (waqt li kien ta’ 16 900 000 EUR fl-2006, 10 500 000 EUR fl-2005 u 3 500 000 EUR fl-2004); jinnota li dan l-eċċess huwa dovut, essenzjalment, għan-nuqqas ta’ preċiżjoni fil-previżjonijiet relatati mat-talbiet għal traduzzjoni li rċieva mingħand il-klijenti tiegħu; jitlob liċ-Ċentru biex jieħu miżuri aktar effettivi biex jirrimedja għal din iż-żieda kostanti fl-eċċess ta’ baġit li għandu;

               3.

               Jinnota li, fl-2009, iċ-Ċentru rrimborsa 11 450 000 EUR lill-klijenti tiegħu; jenfasizza li fl-2007 ċ-Ċentru kien diġà rrimborsa 9 300 000 EUR lill-klijenti tiegħu;

               4.

               Jinnota li fis-sena 2008 ċ-Ċentru rrapporta dħul mill-interessi ta’ 1 580 984,34 EUR; jikkonkludi mir-rendikonti finanzjarji u mil-livell tal-pagamenti tal-imgħax li ċ-Ċentru jżomm permanentement livell estremament għoli ta’ riżervi ta’ flus kontanti; jinnota li sal-31 ta’ Diċembru 2008 l-ammont tar-riżervi ta’ flus kontanti taċ-Ċentru kien ta’ EUR 48 405 006,88; jitlob lill-Kummissjoni biex teżamina xi skop hemm biex tgħin tassigura li l-prinċipju ta’ ġestjoni ta’ kontanti abbażi tal-ħtiġijiet stabbilit mill-Artikolu 15(5) tar-Regolament (KE, Euratom) Nru 2343/2002, jiġi mplimentat bi sħiħ, skont l-Artikolu 15(5) tar-Regolament (KE, Euratom) Nru 2343/2002, u x’tibdil irid isir fl-istrateġija sabiex ir-riżervi ta’ flus kontanti taċ-Ċentru jinżammu permanentament baxxi kemm jista’ jkun; jistieden liċ-Ċentru biex fil-futur joffri lill-klijenti tiegħu servizzi li jkopru l-ispejjeż;

      Kontribuzzjonijiet għall-pensjonijiet tal-persunal

               5.

               Jikkunsidra li hu ta’ dispjaċir kbir li, għalkemm din il-kwistjoni ġiet enfasizzata fir-riżoluzzjonijiet ta’ kwittanza tul ħafna snin, għadha ma nstabitx soluzzjoni għall-kunflitt bejn iċ-Ċentru u l-Kummissjoni dwar il-kontribuzzjoni ta’ min iħaddem għall-iskema tal-pensjonijiet tal-persunal;

               6.

               Jinnota bi tħassib li dan il-kunflitt mal-Kummissjoni liċ-Ċentru jiswielu bosta miljuni; josserva partikolarment li fl-2008 ċ-Ċentru stabbilixxa riserva ta’ 15 300 000 EUR biex jagħmel tajjeb għall-konsegwenzi ta’ dan il-kunflitt; jitlob, għalhekk, li ċ-Ċentru jinforma lill-awtorità tal-kwittanza dwar il-progress tan-negozjati u dwar l-ispejjeż għall-persunal (f’termini ta’ żmien u nfiq) li ġġarrbu bħala riżultat ta’ din il-kwistjoni;

      Verifika interna

               7.

               Jinnota li ċ-Ċentru waqqaf servizz ta’ verifika interna fl-2006 u li hemm impjegat f’din il-funzjoni sa minn Frar 2008;

               8.

               Jirrikonoxxi li l-parti l-kbira tar-rakkomandazzjonijiet tas-Servizzi ta’ Verifika Interna (IAS) issa ġew implimentati; jikkunsidra li hu importanti ħafna li ċ-Ċentru jimplimenta bis-sħiħ politika dwar impjiegi sensittivi u mobilità tal-persunal;

      Riżorsi umani

               9.

               Josserva li f’Diċembru 2008 kienu impjegati uffiċjali u persunal temporanju għal biss 81 % tal-impjiegi previsti; jinnota li ċ-Ċentru ġġustifika din il-figura inadegwata bin-nuqqas ta’ spazju għall-uffiċċji, li minħabba fih kien impossibbli li jsir reklutaġġ skont l-organigramma; iqis madankollu li ċ-Ċentru għandu jippjana l-proċeduri ta’ reklutaġġ tiegħu b’mod iktar realistiku u effikaċi sabiex jirrispetta l-limiti ta’ żmien u jissodisfa l-bżonnijiet kollha li jirriżultaw miż-żieda fil-persunal taċ-Ċentru;

               10.

               Iħeġġeġ liċ-Ċentru biex jistabbilixxi korsijiet ta’ taħriġ komprensivi bbażati fuq il-ħiliet u l-kapaċitajiet meħtieġa mill-persunal sabiex iżomm għoli l-livell ta’ kompetenza tal-persunal tiegħu; barra minn hekk jappoġġja ċ-Ċentru fil-passi li ħa sabiex jissorvelja effetivament il-kwalità tal-korsijiet tat-taħriġ tiegħu;

               11.

               Jirreferi, għal osservazzjonijiet oħra, ta’ natura orizzontali, li jakkumpanjaw id-deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 107.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 145.

      (6)  Testi adottati, P7_TA(2010)0139 (ara paġna 241 ta' dan il-Ġurnal Ufficiali).


title: 2008/513/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ tad-Drogi u d-Dipendenza mid-Drogi għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/99

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ tad-Drogi u d-Dipendenza mid-Drogi għas-sena finanzjarja 2005
   (2008/513/KE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 flimkien mar-risposti taċ-Ċentru (2),
   wara li kkunsidra r-rakkomandazzjoni tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 302/93 tat-8 ta' Frar 1993 dwar it-twaqqif taċ-Ċentru Ewropew ta' Monitoraġġ tad-Drogi u d-Dipendenza mid-Drogi (4), u b'mod partikolari l-Artikolu 11a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0100/2007),

               1.

               Jagħti l-kwittanza lid-direttur taċ-Ċentru Ewropew ta' Monitoraġġ tad-Droga u d-Dipendenza mid-Droga għall-implimentazzjoni tal-baġit taċ-Ċentru għas-sena finanzjarja 2005;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur taċ-Ċentru Ewropew għal Monitoraġġ tad-Droga u d-Dipendenza mid-Droga, lill-Kunsill, lill-Kummissjoni u lill-Qorti ta' l-Awdituri, u biex jiżgura/tiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 43.

      (2)  ĠU C 312, 19.12.2006, p. 86.

      (3)  ĠU L 248, 16.9.2002, p. 1. Ir-Regolament emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 36, 12.2.1993, p. 1. Ir-Regolament emendat bir-Regolament (KE) Nru 1651/2003 (ĠU L 245, 29.9.2003, p. 30).

      (5)  ĠU L 357, 31.12.2002, p. 72.
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/100

         RIŻOLUZZJONI TAL-PARLAMENT EWROPEW
   ta' l-24 ta' April 2007
   b'osservazzjonijiet li jiffurmaw parti integrali tad-deċiżjoni dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ tad-Drogi u d-Dipendenza mid-Drogi għas-sena finanzjarja 2005
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 flimkien mar-risposti taċ-Ċentru (2),
   wara li kkunsidra r-rakkomandazzjoni tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 302/93 tat-8 ta' Frar 1993 dwar it-twaqqif taċ-Ċentru Ewropew ta' Monitoraġġ tad-Drogi u d-Dipendenza mid-Drogi (4), u b'mod partikolari l-Artikolu 11a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0100/2007),

               A.

               billi l-Qorti ta' l-Awdituri stqarret li hija kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2005 kienu affidabbli u li t-tranżazzjonijiet li jaqgħu taħthom, fis-sħuħija tagħhom, kienu legali u regolari,

               B.

               billi fis-27 ta' April 2006 il-Parlament ta' kwittanza lid-direttur fir-rigward ta' l-implimentazzjoni tal-baġit taċ-Ċentru għas-sena finanzjarja 2004 (6) u fir-riżoluzzoni li takkumpanja d-deċiżjoni tal-kwittanza tal-Parlament, inter alia:

                           —

                           jiddispjaċih tan-numru għoli ta' trasferimenti li saru; iħeġġeġ liċ-Ċentru sabiex jirrispetta aktar mill-viċin il-baġit li ġie stipulat mill-Awtorità Baġitarja;

         Punti ġenerali dwar il-maġġoranza ta' l-Aġenziji ta' l-UE li jeħtieġu kwittanza individwali

               1.

               Iqis li n-numru dejjem jikber ta' Aġenziji tal-Komunità u l-attivitajiet ta' xi wħud minnhom ma jidhirx li jiffurmaw parti minn qafas ta' politika ġenerali, u li l-mandati ta' xi Aġenziji mhux dejjem jirriflettu l-bżonnijiet reali ta' l-Unjoni jew l-istennijiet taċ-ċittadini tagħha, u jinnota li f'termini ġenerali l-Aġenziji mhux dejjem ikollhom immaġini tajba jew stampa tajba;

               2.

               Jistieden għalhekk lill-Kummissjoni sabiex tiddefinixxi qafas ta' politika ġenerali għat-twaqqif ta' Aġenziji ġodda tal-Komunità u sabiex tippreżenta studju dwar l-ispejjeż u l-benefiċċji qabel ma titwaqqaf aġenzija ġdida, filwaqt illi toqgħod attenta li tevita rduppjar fl-attivitajiet bejn l-Aġenziji jew mal-mandati ta' organizzazzjonijiet Ewropej oħra;

               3.

               Jistaqsi lill-Qorti ta' l-Awdituri biex tagħti l-opinjoni tagħha rigward l-istudju dwar ir-relazzjoni bejn il-benefiċċju u l-ispejjeż qabel il-Parlament jieħu d-deċiżjoni tiegħu;

               4.

               Jistieden lill-Kummissjoni biex kull ħames snin tippreżenta studju dwar il-valur miżjud ta' kull Aġenzija eżistenti; jistieden lill-istituzzjonijiet relevanti, fil-każ ta' evalwazzjoni negattiva tal-valur miżjud ta' l-Aġenzija, sabiex jieħdu l-passi kollha meħtieġa billi jifformolaw mill-ġdid il-mandat ta' dik l-Aġenzija jew billi jagħlquha;

               5.

               Iqis b'dispjaċir, li minħabba n-numru dejjem jikber ta' aġenziji ta' regolamentazzjoni, li n-negozjati dwar l-abbozz tal-ftehim interistituzzjonali dwar il-qafas operattiv ta' dawn l-aġenziji regolatorji Ewropej għadhom ma ntemmux u jistieden lis-servizzi kompetenti tal-Kummissjoni sabiex jagħmlu dak kollu li jistgħu, flimkien mal-Qorti ta' l-Awdituri, sabiex dan il-ftehim jiġi konkluż malajr;

               6.

               Jinnota li r-responsabbiltà baġitarja tal-Kummissjoni titlob li jsiru rabtiet iktar stretti bejn l-Aġenziji u l-Kummissjoni; jitlob lill-Kummissjoni u lill-Kunsill sabiex jieħdu l-passi kollha neċessarji sabiex jagħtu lill-Kummissjoni minoranza li tibblokka fil-korpi ta' sorveljanza ta' l-Aġenziji ta' regolamentazzjoni sal-31 ta' Diċembru 2007 u sabiex jipprovdu għal din il-minoranza sa mill-bidu meta jkunu qed jitwaqqfu Aġenziji ġodda;

               7.

               Jistieden mill-Qorti ta' l-Awdituri biex toħloq kapitlu addizzjonali fir-Rapport Annwali tagħha, li jkun dwar l-Aġenziji li għandhom jingħataw kwittanza skond il-kontijiet tal-Kummissjoni sabiex ikun hemm stampa aktar ċara ta' l-użu tal-fondi ta' l-UE mill-Aġenziji;

               8.

               Ifakkar fil-prinċipju skond liema l-Aġenziji kollha tal-Komunità, kemm jekk issussidjati kif ukoll jekk le, huma suġġetti għal kwittanza mill-Parlament, anke meta jkun hemm awtorità ta' kwittanza minħabba t-testi kostituttivi tagħhom;

               9.

               Jistieden lill-Qorti ta' l-Awdituri tagħmel verifiki tal-prestazzjoni għall-Aġenziji kollha u tirrapporta lura lill-kumitati relevanti tal-Parlament, inkluż lill-Kumitat għall-Kontroll tal-Baġit;

               10.

               Jinnota li n-numru ta' Aġenziji qiegħed dejjem jikber u li, skond ir-responsabbiltà politika tal-Kummissjoni għat-tħaddim ta' l-Aġenziji, li tmur lil hinn mis-sempliċi appoġġ loġistiku, hemm ħtieġa ikbar li d-Direttorati Ġenerali tal-Kummissjoni inkarigati mit-twaqqif u l-monitoraġġ ta' l-Aġenziji jiżviluppaw approċċ komuni għall-Aġenziji; iqis illi struttura simili għal dik maħluqa mill-Aġenziji għall-koordinament fost id-DGs konċernati tkun mod pragmatiku lejn metodu komuni tal-Kummissjoni rigward il-kwistjonijiet kollha relatati ma' l-Aġenziji;

               11.

               Jistieden lill-Kummissjoni biex ittejjeb l-appoġġ amministrattiv u tekniku għall-Aġenziji, filwaqt li tiġi meqjusa l-kumplessità dejjem akbar tar-regoli amministrattivi u problemi tekniċi tal-Komunità;

               12.

               Jinnota n-nuqqas ta' korp dixxiplinarju fl-Aġenziji kollha tal-Komunità, u jitlob lill-Kummissjoni sabiex tieħu l-passi neċessarji ħalli tiżgura li dan il-mekkaniżmu jiġi implimentat malajr;

               13.

               Jilqa' t-titjib konsiderevoli fil-koordinazzjoni fost l-Aġenziji, li jippermettilhom li jaħdmu fuq problemi rikorrenti u li jagħmel il-koperazzjoni mal-Kummissjoni u mal-Parlament aktar effiċjenti;

               14.

               Huwa ta' l-opinjoni illi t-twaqqif ta' servizz ta' appoġġ minn numru ta' Aġenziji bil-għan li jagħmel is-sistemi ta' mmaniġġjar finanzjarju kompjuterizzat tagħhom konsistenti ma' dawk tal-Kummissjoni hija miżura li għandha titkompla u tiġi estiża;

               15.

               Jistieden lill-Aġenziji sabiex itejbu l-koperazzjoni u l-istandards mal-partijiet f'dan il-qasam; iħeġġeġ lill-Kummissjoni sabiex tadotta kull miżura li hija tqis bħala neċessarja biex tgħin lill-Aġenziji ħalli jtejbu l-immaġini tagħhom u jgħollu l-profil ta' l-attivitajiet tagħhom;

               16.

               Jistieden lill-Kummissjoni sabiex toħroġ bi proposta għall-armonizzazzjoni tal-format tar-rappurtaġġ annwali mill-Aġenziji sabiex jiġu żviluppati indikaturi ta' prestazzjoni li jippermettu li jkun hemm paragun ta' l-effiċċjenza tagħhom;

               17.

               Jistieden lill-Aġenziji sabiex fil-bidu ta' kull sena jippreżentaw indikaturi ta' prestazzjoni li magħhom jistgħu jkunu mkejla;

               18.

               Jistieden lill-Aġenziji kollha sabiex jużaw dejjem aktar objettivi li jkunu SMART, li għandhom iwasslu għal tfassil u implimentazzjoni aktar realistiċi tal-miri;

               19.

               Jaqbel mal-Qorti ta' l-Awdituri li l-Kummissjoni hija wkoll responsabbli għall-immaniġġjar (finanzjarju) ta' l-Aġenziji; għalhekk iħeġġeġ lill-Kummissjoni sabiex tissorvelja u, fejn ikun meħtieġ, tmexxi u tgħin l-immaniġġjar ta' l-Aġenziji differenti, speċjalment fir-rigward ta' l-applikazzjoni xierqa tal-proċeduri tat-tfigħ ta' offerti, it-trasparenza tal-proċeduri ta' reklutaġġ, l-immaniġġjar finanzjarju sod (nuqqas ta' nfiq u bbaġitjar żejjed) u l-iktar importanti l-applikazzjoni xierqa tar-regoli dwar il-qafas ta' kontroll intern;

               20.

               Jikkunsidra li l-programmi ta' ħidma ta' l-Aġenziji għandhom jesprimu l-kontribuzzjonijiet tagħhom f'termini operattivi u li jistgħu jitkejlu u li tingħata l-kunsiderazzjoni xierqa lill-Istandards ta' Kontroll Interni tal-Kummissjoni;

         Punti Speċifiċi

               21.

               Jinnota li r-rata ta'użu ta' l-approprijazzjonijiet ta ' impenn huwa akbar minn 90 %, filwaqt li r-rata korrispondenti għall-approprijazzjonijiet ta' ħlas huwa biss ta' 85 %; jinnota wkoll li l-infiq fuq l-amministrazzjoni juri rata għolja ta' fondi trasferiti ta' kważi 40 %; Jistieden liċ-Ċentru biex iħaddem aħjar il-politika ta' akkwist, sabiex jiġi evitat it-trasferiment ta' approprjazzjonijiet, li jagħmlu l-immaniġġjar aktar diffiċli;

               22.

               Jilqa' l-fatt li għal skopijiet ta' mmaniġġjar, iċ-Ċentru ħejja baġit ibbażat fuq l-attivitajiet; Jistieden liċ-Ċentru sabiex jieħu din l-inizjattiva aktar 'il quddiem bil-ħsieb li tinkiseb sorveljanza ta' ħidma mtejba kif ukoll evalwazzjoni aħjar ta' l-effettivita' tagħha permezz ta' l-introduzzjoni ta' kontijiet analitiċi sabiex ikunu jistgħu jiġu aċċertati l-ispejjeż ta' l-attivitajiet varji taċ-Ċentru;

               23.

               Jistieden liċ-Ċentru sabiex jinkludi s-sistemi ta' inventarju ta' assi fissi fil-kontijiet ġenerali peress li mingħajr sistema ta' tikkettar ta' min joqgħod fuqha ma tkunx tista' tiġi żgurata t-traċċabiltà ta' l-assi mdaħħla fl-inventarju;

               24.

               Jinnota nuqqasijiet fil-proċeduri tar-reklutaġġ ta' l-istaff; Jistieden liċ-Ċentru sabiex japplika sew il-proċeduri ta' reklutaġġ;

               25.

               Jinnota li fit-tmiem ta' l-2004, membru ta' l-istaff ġie mibgħut fuq missjoni fuq perjodu ta' żmien twil (sentejn) fi Brussell; jistieden liċ-Ċentru sabiex jispjega sew din il-proċedura; jitlob liċ-Ċentru u lill-Kummissjoni biex jinvestigaw il-każ u biex jieħdu miżuri sabiex jevitaw rikorrenza ta' każ bħal dan fil-futur;

               26.

               Jinnota li nstabu numru ta' inkonsistenzi matul kontrolli fuq proċeduri ta' akkwist u ta' kuntrattar; jistieden liċ-Ċentru sabiex japplika bis-sħiħ proċeduri ta' akkwist u ta' kuntrattar sabiex jiġu evitati sitwazzjonijiet simili għal dawk ta' l-2005.

      (1)  ĠU C 266, 31.10.2006, p. 43.

      (2)  ĠU C 312, 19.12.2006, p. 86.

      (3)  ĠU L 248, 16.9.2002, p. 1. Regolament emendat mir-Regolament (KE, Euratom) Nru. 1995/2006 (ĠU L 390, 30.12.2006, p. 1).

      (4)  ĠU L 36, 12.2.1993, p. 1. Regolament emendat mir-Regolament (KE) Nru 1651/2003 (ĠU L 245, 29.9.2003, p. 30).

      (5)  ĠU L 357, 31.12.2002, p. 72.

      (6)  ĠU L 340, 6.12.2006, p. 85.


               12.2.2016

               MT

               Il-Ġurnal Uffiċjali tal-Unjoni Ewropea

               C 55/135

         P7_TA(2013)0207
   Emendi u modifiki oħra orali (interpretazzjoni tal-Artikolu 156(6) tar-Regoli ta' Proċedura)
   Deċiżjoni tal-Parlament Ewropew tal-21 ta' Mejju 2013 dwar l-emendi u modifiki oħra orali (interpretazzjoni tal-Artikolu 156(6) tar-Regoli ta' Proċedura)
   (2016/C 055/26)

      Il-Parlament Ewropew,

               —

               wara li kkunsidra l-ittra tal-24 ta' April 2013 tal-president tal-Kumitat għall-Affarijiet Kostituzzjonali,

               —

               wara li kkunsidra l-Artikolu 211 tar-Regoli ta' Proċedura tiegħu,

               1.

               jiddeċiedi li japplika l-interpretazzjoni li ġejja għall-Artikolu 156(6):
               “Fuq proposta tal-President, emenda orali jew kwalunkwe modifika orali oħra tiġi trattata bħal emenda mhux mqassma fil-lingwi kollha uffiċjali. Jekk il-President jidhirlu li tali emenda jew modifika hija ammissibbli abbażi tal-Artikolu 157(3), sakemm ma jkunx hemm oppożizzjoni espressa skont l-Artikolu 156(6), għandha tiġi vvotata skont l-ordni stabbilita għall-vot."
               Fil-kumitat, in-numru ta' voti meħtieġ biex jiġi oppost il-vot ta' tali emenda jew modifika, huwa stabbilit abbażi tal-Artikolu 196 proporzjonalment għal dak li jipprevali fil-plenarja, aġġustat, jekk ikun il-każ, għall-eqreb numru sħiħ.”

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif.


title: Id-Deċiżjoni tal-Kummissjoni tas- 6 ta'Awwissu 2004 marbut mal-kreazzjoni ta' grupp konsultattiv tal-katina alimentari u tas-saħħa ta' l-annimali u veġetali

text:
               12.10.2005

               MT

               Il-Ġurnal Uffiċjali ta’ l-Unjoni Ewropea

               89

         ID-DEĊIŻJONI TAL-KUMMISSJONI
   tas-6 ta'Awwissu 2004
   marbut mal-kreazzjoni ta' grupp konsultattiv tal-katina alimentari u tas-saħħa ta' l-annimali u veġetali
   (2004/613/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Fil-White Paper tagħha dwar il-Gvern Ewropew li ġiet adottata fil-25 ta' Lulju 2001 (1), il-Kummissjoni ħadet f'idejha l-impenn li tiftaħ il-proċess ta' elaborazzjoni tal-poliċies ta' l-Unjoni Ewropea, ħalli tassikura parteċipazzjoni aktar qawwija taċ-ċittadini u ta' l-organizzazzjonijiet fil-kunċett tagħhom u fl-applikazzjoni tagħhom.

               (2)

               Fil-11 ta' Diċembru 2002 (2), il-Kummissjoni għaddiet komunikazzjoni “fuq il-prinċipji ġenerali u n-normi minimi applikabbli għall-konsultazzjonijiet li ħadet f'idejha l-Kummissjoni mal-partijiet interessati” sabiex tassikura metodu koerenti tas-servizzi kollha f'daqqa tal-Kummissjoni fil-proċess ta' konsultazzjoni u fiż-żieda ta' trasparenza fil-konsultazzjonijiet.

               (3)

               Huwa neċessarju għall-Kummissjoni li tikkonsulta u tinforma l-konsumaturi u wkoll il-gruppi soċjo-ekonomiċi konċernati mill-kwistjoni marbuta mas-sistema ta' tikketti u l-preżentazzjoni ta' l-oġġetti ta' l-ikel u ta' l-ikel ta' l-annimali, is-sigurtà fl-oġġetti ta' l-ikel (3) u fl-ikel ta' l-annimali, in-nutrizzjoni umana marbuta mal-leġislazzjoni ta' l-ikel, is-saħħa ta' l-annimali u l-ġid ta' l-annimali u wkoll mas-saħħa tal-pjanti.

               (4)

               Ir-Regolament (KE) 178/2002 li jistabbilixxi l-prinċipji ġenerali u l-preskrizzjonijiet ġenerali tal-leġislazzjoni ta' l-ikel, stabbilit mill-Awtorità Ewropea ta' l-ikel għas-sigurtà fl-ikel u li jiffissa proċeduri marbuta mas-sigurtà fl-oġġetti ta' l-ikel, jipprevedi l-konsultazzjoni miftuħa u trasparenti taċ-ċittadini b'mod dirett jew permezz ta' l-intermedjarju ta' għaqdiet rappreżentattivi fil-każ ta' l-elaborazzjoni, ta' l-evalwazzjoni u tar-reviżjoni tal-leġislazzjoni ta' l-ikel, barra jekk l-urġenza tal-kwistjoni ma tippermettix li dan jsir.

               (5)

               Il-White Paper dwar is-sigurtà fl-ikel li għaddiet mill-Kummissjoni fit-12 ta' Jannar 2000 (4) ipprevediet li toħloq grupp konsultattiv għas-sigurtà fl-ikel filwaqt li terġa' torganizza l-kumitati konsultattivi eżistenti (Azzjoni 81).

               (6)

               Il-Kumitat konsultattiv ta' l-oġġetti ta' l-ikel kien stabbilit mid-Deċiżjoni 80/1073/KEEtal-Kummissjoni (5).

               (7)

               Inħolqu kumitati konsultattivi oħra fil-qasam tal-politika agrikola komuni bid-Deċiżjoni 98/235/KEE tal-Kummissjoni (6).

               (8)

               L-esperjenza wriet il-bżonn li jerġgħu jiġu ggruppati u organizzati l-kumitati konsultattivi differenti li jeżistu madwar it-temi marbuta mal-katina alimentari u mas-saħħa ta' l-annimali u veġetali u li jitjieb il-mod kif jaħdmu.

               (9)

               Huwa essenzjali li jkunu stabbiliti sistemi permanenti ta' konsultazzjoni taċ-ċittadini fuq livell Ewropew fil-każ ta' l-elaborazzjoni, ta' l-evalwazzjoni u tar-reviżjoni tal-leġislazzjoni komunitarja ta' l-ikel.

               (10)

               B'kunsiderazzjoni tal-bżonn ta' metodu globali fil-katina alimentari u fis-saħħa ta' l-annimali u veġetali biex jassikura l-protezzjoni tal-konsumaturi, huwa importanti li tkun inkluża fil-qasam ta' sistemi ta' konsultazzjoni, il-ġabra ta' kwistjonijiet marbuta mal-leġislazzjoni ta' l-ikel li tiġbor fiha l-aspetti marbuta mas-sistema ta' tikketti u l-preżentazzjoni ta' oġġetti ta' l-ikel u ta' l-ikel ta' l-annimali, in-nutrizzjoni umana marbuta mal-leġislazzjoni ta' l-ikel, mas-saħħa ta' l-annimali imma wkoll l-aspetti marbuta mal-ġid ta' l-annimali u ma' l-oqsma differenti tas-saħħa veġetali, bħalma huma l-protezzjoni tal-ħxejjex, il-prodotti fitofarmaċewtiċi u l-fdalijiet tagħhom u wkoll il-kondizzjonijiet tal-kummerċjalizzazzjoni seminali u tal-materjal ta' riproduzzjoni, inkluża l-bijodiversità u inklużi l-oqsma tal-proprjetà industrijali marbuta ma' dawn.

               (11)

               B'kunsiderazzjoni tal-qasam ta' konsultazzjoni li fuqu qed nitkellmu u n-numru kbir ta' proposti ħerġin minn oħrajn tal-partijiet interessati, l-effiċjenza tas-sistemi permanenti ta' konsultazzjoni timplika konsultazzjoni taċ-ċittadini permezz ta' għaqdiet rappreżentattivi ta' interessi tal-katina alimentari u tas-saħħa ta' l-annimali u veġetali fuq livell Ewropew, anke jekk il-konsultazzjoni diretta taċ-ċittadini trid tibqa' dejjem possibbli.

               (12)

               L-għaqdiet soċjo-professjonali konċernati inklużi l-assoċjazzjonijiet ta' konsumaturi ta' l-Istati Membri kkostitwixxew organizzazzjonijiet għal grad ta' l-Unjoni Ewropea li għandhom bħala għan li jassikuraw rappreżentazzjoni fuq livell Ewropew ta' l-interessi marbuta mal-katina alimentari u mas-saħħa ta' l-annimali u veġetali.

               (13)

               Il-kwalità ta' sistemi ta' konsultazzjoni tqis li l-iskambji diretti bejn il-Kummissjoni u l-għaqdiet rappreżentattivi fuq livell Ewropew jistgħu jsiru waqt laqgħat strutturati fil-qasam tal-grupp konsultattiv, speċjalment f'dak li għandu x'jaqsam mal-programm tax-xogħol tal-Kummissjoni fil-qasam ta' l-ikel.

               (14)

               Il-kompożizzjoni ta' grupp konsultattiv m'għandhiex tkun kbira ħafna għal raġunijiet prattiċi ta' organizzazzjoni ta' laqgħat filwaqt li tkun garantita rappreżentanza adegwata ta' l-interessi tal-katina alimentari u tas-saħħa ta' l-annimali u veġetali. Peress li l-grupp ser ikun ikkonsultat b'mod partikulari dwar il-programm ta' xogħol tal-Kummissjoni, huwa essenzjali li jkunu rappreżentati għaqdiet rappreżentattivi li huma l-aktar kapaċi jiddefendu fuq livell Ewropew l-interessi ġenerali marbuta mal-katina alimentari u mas-saħħa ta' l-annimali u veġetali.

               (15)

               Biex tkun assigurata l-effiċjenza u t-trasparenza tax-xogħlijiet tal-grupp, il-kondizzjonijiet tax-xogħol tagħhom jippermettu l-organizzazzjoni ta' laqgħat tal-grupp ta' xogħol li jistgħu jiġu mkabbra jekk hemm bżonn, permezz ta' persuni oħra jew għaqdiet interessati.

               (16)

               F'każ ta' nuqqas ta' ċarezza, ikun konvenjenti li wieħed jirrevoka d-Deċiżjoni 80/1073/KEE.

         IDDEĊIDIET KIF ĠEJ:
   Artikolu 1
   Il-Kummissjoni stabbiliet grupp konsultattiv tal-katina alimentari u tas-saħħa ta' l-annimali u veġetali, li minn issa 'l quddiem ser jissejjaħ il-“grupp”.
   Artikolu 2
   Missjoni
   1.   Il-Kummissjoni tikkonsulta l-grupp fuq programm ta' xogħol fl-oqsma li ġejjin:

               —

               sigurtà fl-oġġetti ta' l-ikel u fl-ikel ta' l-annimali,

               —

               sistema ta' tikketti u preżentazzjoni ta' oġġetti ta' l-ikel u ta' l-ikel ta' l-annimali,

               —

               nutrizzjoni umana, marbuta mal-leġiżlazzjoni alimentari,

               —

               saħħa ta' l-annimali u l-ġid ta' l-annimali,

               —

               kwistjonijiet marbuta mal-protezzjoni tal-ħxejjex, mal-prodotti fitofarmaċewtiċi u l-fdalijiet tagħhom u wkoll mal-kondizzjonijiet tal-kummerċjalizzazzjoni seminali u tal-materjal ta' riproduzzjoni, inkluża l-bijodiversità u inklużi l-oqsma tal-proprjetà industrijali marbuta ma' dawn.

         2.   Barra minn dan, il-Kummissjoni tista' tikkonsulta l-grupp fuq il-miżuri kollha li hi tkun trid tieħu jew tipproponi f'dawn l-oqsma.
   Artikolu 3
   Kompożizzjoni tal-grupp
   1.   Il-grupp huwa magħmul minn rappreżentanti li n-numru tagħhom ma jistax jaqbeż il-45, minn għaqdiet rappreżentattivi fuq livell Ewropew. Dawn l-għaqdiet għandhom ikollhom bħala għan id-difiża ta' l-interessi marbuta ma' l-oqsma msemmija f'paragrafu 1 ta' l-Artikolu 2 u li jwieġbu għall-kriterji li ġejjin: karattri ġenerali ta' interessi difiżi, rappreżentazzjoni miftuħa għal kulħadd jew għall-biċċa l-kbira ta' l-Istati Membri, u eżistenza permanenti fuq livell komunitarju li jippermetti aċċess dirett għall-ħila tal-membri għall-elaborazzjoni ta' reazzjonijiet koordinati u ta' malajr.
   2.   Fi żmien xahar mid-data ta' l-adozzjoni ta' din id-Deċiżjoni, il-Kummissjoni tistieden lil dawk l-għaqdiet li jixtiequ jipparteċipaw fil-grupp biex jippreżentaw ruħhom fi żmien xahar, billi jiġġustifikaw l-interess tagħhom u l-mod kif jirrispondu għall-kriterji hawn fuq msemmija.
   3.   Il-Kummissjoni tagħżel l-għaqdiet li jissodisfaw il-kriterji hawn fuq imsemmija bil-mod l-aktar xieraq u tagħmel lista tagħhom, li tiġi ppubblikata fuq il-Ġurnal Uffiċjali ta' l-Unjoni Ewropea.
   4.   Kull għaqda magħżula għandha tassikura l-koordinazzjoni tax-xogħlijiet ta' konsultazzjoni u ta' informazzjoni bil-manjiera tagħha li tippreżenta l-opinjonijiet l-aktar rappreżentattivi possibbli ta' l-interessi li hi tirrappreżenta.
   Artikolu 4
   Kondizzjonijiet ta' organizzazzjoni
   1.   Fil-prinċipju l-grupp jiltaqa' darbtejn fis-sena fil-kwartieri tal-Kummissjoni u kull darba li l-Kummissjoni tħoss il-bżonn.
   2.   Jistgħu jinħolqu gruppi ta' xogħol biex jeżaminaw kwistjonijiet speċifiċi fuq il-bażi ta' mandat mogħti mill-grupp jew meta dan ikun neċessarju.
   3.   Il-Kummissjoni tista' tistieden esperti jew osservaturi, inklużi għaqdiet rappreżentattivi li ġejjin minn pajjiżi terzi meta dan jidher utli u neċessarju, biex jipparteċipaw fix-xogħlijiet tal-grupp jew fi gruppi ta' xogħol.
   4.   Il-grupp flimkien mal-gruppi ta' xogħol ser jingħaqdu skond il-kondizzjonijiet u l-kalendarju definiti mill-Kummissjoni. Il-Kummissjoni tassikura l-presidenza ta' dan.
   5.   Il-grupp jadotta r-regolamenti interni tiegħu fuq il-bażi ta' abbozz ippreżentat mill-Kummissjoni. Is-servizzi tal-Kummissjoni jassikuraw is-segretarjat tal-laqgħat u x-xogħlijiet tal-grupp inklużi dawk tal-gruppi ta' xogħol.
   6.   Il-Kummissjoni tassikura l-pubbliċità tax-xogħlijiet tal-grupp.
   Artikolu 5
   Kunfidenzjalità
   Il-membri tal-grupp, l-esperti li jkun hemm okkażjonalment u wkoll kull persuna mistiedna għal-laqgħat tal-grupp bħala osservatur huma mitluba li ma jxandrux l-informazzjonijiet li saru jafu dwarhom permezz tax-xogħlijiet tal-grupp jew ta' gruppi ta' xogħol tagħhom, meta l-Kummissjoni turi li l-informazzjoni imsemmija huma ta' karattru kunfidenzjali. F'każijiet bħal dawn, il-Kummissjoni tista' tiddeċiedi li l-membri tal-grupp biss jirċievu dawn l-informazzjonijiet u jattendu l-laqgħat.
   Artikolu 6
   Dispożizzjoni finali
   Id-Deċiżjoni 80/1073/KEE tal-Kummissjoni bi statut ġdid ta' kumitat konsultattiv dwar l-oġġetti ta' l-ikel hija revokata.
   L-Artikolu 7
   Tidħol fis-seħħ
   Din id-Deċiżjoni tidħol fis-seħħ mill-jum tal-pubblikazzjoni tagħha fil-Ġurnal
      Uffiċjali ta' l-Unjoni Ewropea.

      Magħmula fi Brussell, fis-6 ta' Awwissu 2004.

            Għall-Kummissjoni

         David BYRNE

            Membru tal-Kummissjoni

      (1)  KUMM(2001) 428 finali.

      (2)  KUMM(2002) 704 finali.

      (3)  ĠU L 31, ta’ l-1.2.2002, p. 1. Ir-Regolament kif emendat bir-Regolament (KE) Nru 1642/2003 (ĠU L 245, tad-29.9.2003, p. 4).

      (4)  KUMM(1999) 719 finali.

      (5)  ĠU L 318, tas-26.11.1980, p. 28.

      (6)  ĠU L 88, ta’ l-24.3.1998, p. 59.


title: Id-Deċiżjoni tal-Kunsill tat-22 ta’ Jannar 2001 fuq l-istabbiliment ta’ l-Istaff Militari ta’ l-Unjoni Ewropea

text:
Avviż Legali Importanti

|

32001D0080

Official Journal L 027 , 30/01/2001 P. 0007 - 0011

		Id-Deċiżjoni tal-kunsilltat-22 ta’ Jannar 2001fuq l-istabbiliment ta’ l-Istaff Militari ta’ l-Unjoni Ewropea(2001/80/CFSP)IL-KUNSILL TA’ L-UNJONI EWROPEA,Wara li kkunsidraw it-Trattat ta’ l-Unjoni Ewropea, b’mod partikolari l-Artikolu 28(1) tieghu,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 207(2) tieghu,Billi:(1) Fil-qafas tar-rinforzar tal-politika barranija u ta’ sigurtà komuni (CFSP) u b’mod partikolari fuq il-politika komuni Ewropea fuq is-sigurtà u d-difiza prevista fl-Artikolu 17 tat-Trattat ta’ l-Unjoni Ewropea, il-laqgha ta’ Kunsill Ewropew f’Nizza mis-7 – 11 ta’ Dicembru 2000 waslet fi ftehim fuq l-istabbiliment ta’ l-Istaff Militari ta’ l-Unjoni Ewropea, li jistabbilixxi l-ghanijiet u l-funzjonijiet tieghu.(2) Abbazi tal-linji gwida tal-Kunsill Ewropew il-Istaff Militari ghandu jkun lest sabiex jibda bix-xoghol,IDDECIDEW DAN LI GEJ:Artikolu 11. l-Istaff militari għandu jkun sekondat mill-Isati Membri lis-Segretarjat tal-Kunsill sabiex jinħoloq l-Istaff Militari ta’ l-Unjoni Ewropea (EUMS).2. L-Istaff Militari ghandu jifforma parti mis-Segretarjat Generali tal-Kunsill.Artikolu 2L-ghanijiet u l-funzjonijiet tal-Istaff Militari huma miktuba fl-Anness V tar-rapport Presidenzali li gie approvat mill-Kunsill Ewropew ta’ Nizza, il qed jigi riprodott fl-Anness ta’ din id-Decizjoni.Artikolu 3Il-membri kollha tal-Istaff Militari ghandhom ikunu cittadini ta’ l-Istati Membri ta’ l-Unjoni Ewropea.Artikolu 41. Il-membri tal-Istaff Militari ghandhom jkunu regolati li ser jigu stabbiliti f’Decizjoni tal-Kunsill.2. Sa ma tigi fis-sehh d-Decizjoni msemmija fil-paragrafu 1, id-Decizjoni tal-Kunsill 2000/178/CFSP tat-28 ta’Frar 2000 fuq ir-regoli applikabbli lill-esperti fil-qasam militari li jigu sekondati lis-Segretarjat Generali tal-Kunsill, fil-perjodu transitorju [1] ghandha tibqa’ fis-sehh.Artikolu 5Din id- DecizjonI ghandha tigi fis-sehh minn meta tigi adottata.Ghandha tapplika mid-data stabbilita mill-SG/HR wara konsultazzjoni tal-PSC u tal-iMB/Kumitat Militari u fil-principju dan ikun qabel l-ahhar ta’ Gunju 2001.Sa meta din id-Decizjoni tkun applikabbli, id-Direttur Generali tal-Istaff Militari (DGEUMS), u li ser jibda jiffunzjona mill-1 ta’ Marzu 2001 [2], ghandu jservi bhala l-Kap ta’ l-esperti militari sekondati mill-Istati Membri lis-Segretarjat tal-Kunsill [3].Artikolu 6Din id-Decizjoni ghandha tigi ppubblikata fil-Gurnal Ufficjali.Maghmul fi Brussell, 22 ta’ Jannar 2001.Għall-KunsillIl-PresidentA. Lindh[1] ĠU L 57, tat-2.3.2000, p. 1.[2] Decizjoni tal-Kunsill tat-22 Dicembru 2000.[3] Decizjoni tal-Kunsill 2000/145/CFSP ta’ l-14 Frar 2000 fuq is-sekondament ta’ l-esperti mill-Istati Membri fil-qasam militari ghas-Segreterija Generali tal-Kunsill waqt perjodu transitorju (ĠU L 49, tat-22.2.2000, p. 3).--------------------------------------------------L-ANNESSOrganizzazzjonijiet TA’ L-ISTAFF MILITARI TA’ L-UNJONI EWROPEA (EUMS)1. DaħlaF’Helsinki, L-Istati Membri ta’ l-Unjoni Ewropea ftehemu li jistabbilixxu korpi politici u militari godda fi hdan il-Kunsill li jkunu jistgħu jassumu r-responsabbilitajiet kollha sabiex jipprevjenu l-konflitti u l-amministrazzjoni tal-konflitti kif definiti mit-Trattat ta’ l_UE, il-kompiti ta’ Petersberg. Kif provdut fir-rappoert ta’ Helsinki, il-EUMS, "Jipprovdi l-ħila militari u s-sostenn lill-CESDP fi ħdan l-istrutturi tal-Kunsill, inkluża l-kondotta ta’ operazzjonijiet ta’ amministrazzjoni tal-konflitti mmexxija mill-UE".Għal dan l-għan, it-termini ta’ referenza ta’ l-Istaff Militari ta’ l-Unjoni Ewropea (EUMS) huma kif ġej:2. MissjoniL-Istaff Militari għandu jahħmel "twissija preliminary, eżami tas-sitwazzjoni u pjan strateġiku għall-kompiti ta’ Petersberg, kif ukoll jidentifika Forzi nazzjonali Ewropej u forzi" u l-implimentar ta’ politika u deċiżjonijiet kif mogħtija mill-Kumitat Militari ta’ l-Unjoni Ewropea (EUMC).3. Għan u kompiti- Huwa l-egħjun tal-ħila militari ta’ l_UE.- Jassigura kuntatt bejn l-EUMC min-naħa l-waħda u r-riżorsi militari għad-dispożizzjoni ta’ l-UE min-naħa l-oħra, kif ukoll jipprovdi l-pariri esperti militari lill-korpi ta’ l-UE, kif immexxija mill-EUMC.- Jipprovdi abiltà ta’ twissija preliminari. Tippjana, tistima, u tagħmel rakkomandazzjinijiet għal amminstrazzjoni ta’ kriżi u l-istrateġija ġenerali kif ukoll timplimenta d-deċiżjonijiet u l-pariri tal-EUMC.Jappoġġa l-EUMC fuq l-eżami tas-sitwazzjonijiet u ippjanar strateġiku ta’ aspetti militari [1] fuq il-kopiti kollha ta’ Petersberg, fuq il-każijiet kollha ta’ l-operazzjonijiet mmexxija mill-UE, kemm jekk l-UE tieħu mill-kapaċitajiet u l-assi tan-NATO u kemm jekk le.Tikkontribwixxi għall-proċess ta’ elaborazzjoni, stima u rieżami tal-għanijiet ta’ kapaċità, filwaqt li tħares lejn il-bżonn, għall-Istati Membri kkonċernati, li jassiguraw koerenza mal-proċess ta’ difiża tan-NATO (DPP) u tippjana il-proċess ta’ rieżaminazzjoni (PARP) tal-partnership for peace (PfP) skond il-proċeduri mifthiema.Għandha r-responsabbilità sabiex tikkontrolla, teżamina u tagħmel rakkomandazzjonijiet fuq il-forzi u l-kapaċitajiet mogħtija lill-UE mill-Istati Membri, fuq bażi ta’ taħriġ, eżercizzji u interoperabilità.4. Funzjonijiet- Għandha tlett funzjonijiet priċipali: twissija preliminari, eżami tas-sitwazzjoni u ppjanar strateġiku.- Taħt id-direzzjoni ta’ l-EUMC għandha tipprrovdi pariri esperti lill-korpi ta’ l-UE u, b’mod partikolari, lis-Segretarju Ġenerali/Rapprezentant għoli.- Tikkontrolla kriżijiet potenzali billi toqgħod fuq informazzjoni miġbura minn intelliġenza nazzjonali jew multinazzjonali.- Tissupplixxi liċ-entru li jeżamina s-sitwazzjonijiet b’informazzjoni militari u tkun riċevitur ta’ dan ic-entru.- Ġġib fis-seħħ l-apetti strateġiċi militari avvanzati tal-missjonijiet ta’ Petersberg.- Tidentifika u tikkompila lista ta’ forzi nazzjonali u multinazzjonali Ewropej għal operazzjonijiet mmexxija mill-UE, b’koordinament man-NATO.- Tikkontribwixxi għall-iżvilupp u għal-preparazzjoni (inkluż it-taħriġ u l-eżerċizzju) ta’ forzi nazzjonali u multinazzjonali li l-Istati Membri poġġew għad-dispożizzjoni ta’ l-UE. Il-modalitajiet tar-relazzjoni man-NATO huma definiti fid-dokumenti relattivi.- Torganizza u tikoordina l-proċeduri ma’ HQ nazzjonali u multinazzjonali inklużi l-KĠ tan-NATO li huma għad-dispożizzjoni ta’l –UE, biex jassiguraw, sa fejn hu possibli, kompattibilità mal-proċeduri tan-NATO.- Tipprogramma, tippjana tmexxi u tevalwa l-aspett militari ta’ l-amministrazzjoni ta’ kriżi l-UE, inklużi l-proċeduri eżerċitati ta’ l-UE/NATO.- Tipparteċipa fl-estimi finanzjarji ta’ l-operazzjonijiet u ta’ l-eżerċitazzjonijiet.- Żżomm il-kuntatt mal-KĠ nazzjonali u l-KĠ multinazzjonali tal-forzi multinazzjonali.- Tistabbilixxi relazzjonijiet permanenti ma’ NATO skond "Arranġamenti Permanenti EU/NATO" u relazzjonijiet tajbin ma korrispondenti idetifikati f’NU u l-OSCE, b’kondizzjoni ta’ ftehim ma dawn l-organizzazzjonijiet.(a) Funzjonijiet addizjonali fl-amministrazzjoni ta’ l-amminstrazzjoni tal-kunflitti.- Titlob u tipproċessa informazzjoni speċifika mill-informazzjoni miġbura mill-organizzazzjonijiet ta’ intelliġenza u informazzjoni relevanti minn-egħjun oħra.- Tappoġġja l-EUMC fil-kontribuzzjoniet tagħha għal-Gwida ta’ Ippjanar inizjali u d-Direttivi ta’ l-Ippjanar tal-Kumitat Politiku u tas-Sigurtà (PSC).- Tiżviluppa u telenka l-prioritajiet fil-għazliet fl-istrateġiji militari bħala bażi tal-pariri militari tal-EUMC lill-PSC billi:- Tiddefinixxi l-għażliet wiesgħa inizjali;- tikkonkludi kif xieraq fuq sostenn ippjanat minn sorsi esterni li għandhom janaliżżaw dawn l-għażliet f’iktar dettal,- tevalwa r-riżultati ta’ dan ix-xogħol iżjed dettaljat u tikkummisjona xogħol li jkun neċessarju,- tipperżenta stima ġenerali, b’indikazzjoni tal-prioritajiet u r-rakkomandazzjonijiet, fejn xieraq, lill-EUMC.- Tista’ tikkontribwixxi għall-aspetti non-militari ta’ l-għażliet militari.- Tidentifika flimkien ma’ l-Istaff nazzjonali ta’ l-ippjanar u, fejn xeieraq, NATO, il-forzi li jistgħu jipparteċipaw f’missjonijiet mmexxija mill-UE.- Tassisti l-mexxej tal-missjoni fi skambji tekniċi ma’ terzi pajjiżi li joffru kontribuzzjonijiet militari għal missjoni mmexxija mill-UE, u fil-preparazzjoni tal-konforenza għall-ġenerazzjoni tal-forza.- Tkompli tikkontrolla sitwazzjonijiet ta’ kriżi.(b) Funzjonijiet ulterjuri waqt il-missjonijiet- Il-EUMS, taħt id-direzzjoni tal-EUMC, tikkontrolla kontinwament l-aspetti militari tal-missjonijiet. Tmexxi analiżi strateġika f’komunikazzjoni mal-mexxej tal-missjonijiet sabiex issostni l-EUMC fir-rwol bħala konsultattriċi għall-PSC f’responsabbiltà għad-direzzjoni strateġika.- Fid-dawl ta’ żviluppi politiċi u operazzjonali, tipporovdi għażliet ġodda lill-EUMC bħala bażi tal-pariri militari għall-PSC.5. Organizzazzjonijiet- Taħdem taħt id-direzzjoni militari tal-EUMC, fejn għandha wkoll tirrapporta.- Il-EUMS huwa dipartiment tas-Segretarjat tal-Kunsill li għandu direttament x’jaqsam ma’ SG/HR; huwa magħmul l-Istaff issekondat mill-Istati Membri f’kapaċità internazzjonali li għandha tkun mogħtija mill-istatut li jiġi stabbilit mill-Kunsill.- EUMS huwa mmexxi minn DGEUMS, tal-bandiera bi tlett stilel, u jaħdem taħt it-tmexxija tal-EUMC.- Sabiex jintlaħaq l-ispektrum wiesgħa tal-kompiti ta’ Petersberg, kemm jekk l-UE tirreferi għar-riżorsi tan-NATO jew le, il–EUMS hi organizzata kif miktub fl-Anness "A".- Fl-amministrazzjoni ta’ sitwazzjonijiet ta’ kriżi jew eżerċiatzjonijiet, l-EUMS tista’ tifforma Timijiet ta’ Azzjoni fi Kriżi (CAT), taħdem fuq il-pariri ta’ l-esperti,l-istaff u infrastruttura tagħha stess. Tista’ wkoll, jekk meħtieġ, timpjega nies li majkunux fi ħdanha temporanjament fuq talba tal-EUMC lill-Istati Membri ta’ l-UE.6. Relazzjonijiet ma’ pajjiżi terzi- Ir-relazzjonijiet ta’ l-EUMS ma’ membri tan-NATO li m’humiex Stati Membri ta’ l-UE u pajjiżi oħrajn, I huma kandidati għall-adeżjoni ma’ l-UE għandhom jiġu definiti fid-dokument tar-relazzjonijiet ta’ l-UE ma pajjiżi terzi.[1] Definizzjonijiet preliminari:- Ippjanar strateġiku: l-ippjanar ta’ attivitajiet li jidħlu fis-seħħ hekk kif iżviluppa kriżi u li jispiċċaw hekk kif l-awtoritajiet politiċi ta’ l-UE japprovaw għażla jew għażliet militari strateġiċi. Il-proċess strateġiku għandu fiħ eżami tas-sitwazzjoni militari, definizzjoni ta’ qafas tal-POL/MIL u żvilupp ta’ l-għażliet strateġiċi militari.- Għażla strateġika militari: azzjoni militari possibbli maħsuba sabiex twassal l-għanijiet tal-POL/MIL kif msemmija fil-qafas tal-POL/MIL. Għażla strateġika militari għandha tiddeskrivi s-soluzzjoni militari bażika, ir-riżorsi meħtieġa u l-limitazzjonijiet kif ukoll rakkomandazzjonijiet fuq l-għażla tal-mexxej tal-operazzjoni u OHQ.--------------------------------------------------L-ANNESS APJANTA TA’ L-ORGANIZZAZZJONIJIET TA’ L-EUMS+++++ TIFF +++++ABBREVJAZZJONIJIETAADMIN | Il-Qasam Amministrattiv |CCEUMC | President tal-Kumitat Militari ta’ l-Unjoni Ewropea |CIO | CIMIC u l-Qasam ta’ l-Operazzjonijiet ta’ l-Informazzjoni |CIS | Diviżjoni tal-Komunikazzjoni u Sistemi ta’ Informazzjoni |CMC SPT | Sostenn għall-President tal-Kumitat Militari ta’ l-Unjoni Ewropea |CON | Il-Qasam tal-Kunċettu |CRM/COP | Amministrazzjoni tal-Kriżi/Qasam ta’ l-Operazzjonijiet Attwali |DDDG/COS | Deputat Direttur Ġenerali u Kap ta’ L-Istaff Militari ta’ L-Unjoni Ewropea |DGEUMS | Direttur Ġenerali ta’ l-Istaff Militari ta’ l-Unjoni Ewropea |EEUMC | Kumitat Militari ta’ l-Unjoni Ewropea |EUMS | L-Istaff Militari ta’ L-Unjoni Ewropea |EXE | Qasam ta’ l-eżerċitazzjonijiet |EX OFFICE | Uffiċċjal Eżekuttiv |FFOR | Qasam għall-preparazzjoni tal-Forzi |IINT | Diviżjoni ta’ l-Informazzjoni miġbura minn Intelliġenza |INT POL | Qasam ta’ Politika fuq l-Informazzjoni miġbura minn Intelliġenza |ITS | Qasam ta’ l-Informatiaka u s-sigurtà |LLEGAL | Konsulent Legali |LOG | Qasam tal-Loġistika |LOG/RES | Qasam tal-Loġistika u Riżorsi |OOPS/EXE | Qasam ta’ l-operazzjonijiet u Eżerċitazzjonijiet |PPER | Saff Personali |POL | Qasam tal-Politika |POL/PLS | Qasam tal-politika u l-Ippjanar |POL/REQ | Qasam tal-Politika u tar-Rekwiżiti |PRD | Qasam tal-produttività |RREQ | Qasam ta-rekwiżiti |RES/SPT | Qasam tas-Sostenn tar-Riżorsi |Leonard Caruana--------------------------------------------------


title: Deċiżjoni tal-Kunsill tat- 2 ta' Novembru 2004 li tistabbilixxi t-Tribunal għas-Servizz Pubbliku ta' l-Unjoni Ewropea

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               84

         DEĊIŻJONI TAL-KUNSILL
   tat-2 ta' Novembru 2004
   li tistabbilixxi t-Tribunal għas-Servizz Pubbliku ta' l-Unjoni Ewropea
   (2004/752/KE, Euratom)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 225A u 245 tiegħu,
   Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikoli 140b u 160 tiegħu,
   Wara li kkunsidra l-proposta tal-Kummissjoni,
   Wara li kkunsidra l-Opinjoni tal-Parlament Ewropew,
   Wara li kkunsidra l-Opinjoni tal-Qorti tal-Ġustizzja,
   Billi:

               (1)

               L-Artikolu 225A tat-Trattat tal-KE u l-Artikolu 140b tat-Trattat tal-KEFA jagħtu s-setgħa lill-Kunsill biex joħloq awli ġurisdizzjonali bil-kompetenza li jieħdu konjizzjoni fi prim'istanza ta' ċerti kategoriji ta' rikorsi jew proċedimenti f'oqsma speċifiċi, li jiffissa r-regoli dwar il-komposizzjoni ta' tali awli ġurisdizzjonali u li jiddefinixxi l-ambitu tal-kompetenzi mogħtija lilhom.

               (2)

               Il-ħolqien ta' awla ġurisdizzjonali speċifika għall-kwistjonijiet dwar is-servizz pubbliku, bid-dmir li tiddeċiedi dawn il-kawżi fi prim'istanza, li hija kompetenza preżentement eżerċitata mill-Qorti ta' Prim' Istanza tal-Komunitajiet Ewropej, hija ntiża sabiex ittejjeb il-funzjonament tas-sistema ġudizzjarja Komunitarja. Hija risposta għall-invit magħmul f'dan is-sens fid-Dikjarazzjoni Nru. 16 dwar l-Artikolu 225a tat-Trattat tal-KE (1), adottat meta ġie ffirmat it-Trattat ta' Nizza tas-26 ta' Frar 2001.

               (3)

               Huwa għalhekk il-każ li mal-Qorti ta' Prim' Istanza tiżdied awla ġurisdizzjonali li, fuq l-livell istituzzjonali u organizzattiv, tkun parti integrali mill-istituzzjoni tal-Qorti tal-Ġustizzja u li l-membri tagħha jkollhom status assimilat ma' dak tal-membri tal-Qorti ta' Prim' Istanza.

               (4)

               Huwa xieraq li din l-awla ġurisdizzjonali ġdida tingħata isem li jiddistingwiha fil-formazzjonijiet tagħha mill-formazzjonijiet tal-Qorti ta' Prim' Istanza.

               (5)

               Sabiex is-sistema ġudizzjarja in ġenerali tkun tinftiehem faċilment, huwa xieraq li d-disposizzjonijiet dwar il-kompetenzi, il-komposizzjoni, l-organizzazzjoni u l-proċedura ta' l-awla ġurisdizzjonali jiddaħħlu f'Anness għall-Istatut tal-Qorti tal-Ġustizzja.

               (6)

               In-numru ta' mħallfin ta' l-awla ġurisdizzjonali għandu jkun addattat għall-ammont ta' kawżi tagħha. Sabiex tiġi faċilitata d-deċiżjoni tal-Kunsill dwar il-ħatra ta' l-imħallfin, huwa l-każ li jiġi previst l-istabbiliment, mill-Kunsill, ta' kumitat konsultattiv indipendenti, bid-dmir li jivverifika jekk il-kandidati preżentati jissodisfawx il-kondizzjonijiet rikjesti f'dan ir-rigward.

               (7)

               L-awla ġurisdizzjonali għandha tiddeċiedi skond proċedura addattata għan-natura tal-kawżi li tagħhom għandha tieħu konjizzjoni, billi teżamina l-possibbiltajiet, f'kull stadju tal-proċedimenti, ta' soluzzjoni bi ftehim ta' kwistjonijiet.

               (8)

               Bi qbil mat-tielet paragrafu ta' l-Artikolu 225a tat-Trattat tal-KE u t-tielet paragrafu ta' l-Artikolu 140b tat-Trattat tal-KEFA, jista' jkun hemm lok ta' appell limitat quddiem il-Qorti ta' Prim' Istanza mid-deċiżjonijiet ta' l-awla ġurisdizzjonali fuq punti ta' liġi, fl-istess kondizzjonijiet applikabbli għal dawk previsti fir-rigward ta' appelli li preżentement isiru quddiem il-Qorti tal-Ġustizzja mid-deċiżjonijiet ta' l-imsemmija Qorti ta' Prim'Istanza. Id-disposizzjonijiet relevanti fl-Istatut tal-Qorti tal-Ġustizzja huma riprodotti fl-Anness għall-Istatut dwar l-awla ġurisdizzjonali, sabiex jiġu evitati referenzi li jnaqqsu mill-kjarezza tad-disposizzjonijiet in ġenerali.

               (9)

               Huwa l-każ li jkunu previsti, fid-Deċiżjoni preżenti, d-disposizzjonijiet transitorji adegwati sabiex l-awla ġurisdizzjonali tkun tista' teżerċita l-funzjonijiet tagħha minn meta tiġi stabbilita.

         IDDEĊIEDA:
   Artikolu 1
   Awla ġurisdizzjonali bid-dmir li tiddeċiedi kwistjonijiet dwar is-servizz pubbliku ta' l-Unjoni Ewropea, u magħrufa bħala t-“Tribunal għas-Servizz Pubbliku ta' l-Unjoni Ewropea”, hija annessa għall-Qorti ta' Prim' Istanza tal-Komunitajiet Ewropej. It-Tribunal għas-Servizz Pubbliku ta' l-Unjoni Ewropea jirrisjedi fil-Qorti ta' Prim' Istanza.
   Artikolu 2
   Il-Protokoll dwar l-Istatut tal-Qorti tal-Ġustizzja huwa emendat kif ġej:

               1)

               It-Titolu li ġej jiddaħħal:
               “TITOLU IVa

                  AWLI ĠURISDIZZJONALI

               Artikolu 62a
               Id-disposizzjonijiet dwar il-kompetenzi, il-komposizzjoni, l-organizzazzjoni u l-proċedura ta' l-awli ġurisdizzjonali stabbiliti bis-saħħa ta' l-Artikoli 225a tat-Trattat tal-KE u l-Artikolu 140b tat-Trattat tal-KEFA huma annessi ma' dan l-Istatut.”

               2)

               L-Anness I, li t-test tiegħu jinsab anness ma ' din id-Deċiżjoni, għandu jiżdied.

         Artikolu 3
   1.   L-ewwel President tat-Tribunal għas-Servizz Pubbliku ta' l-Unjoni Ewropea għandu jkun maħtur għal tliet snin taħt l-istess kondizzjonijiet applikabbli għall-imħallfin tiegħu, sakemm il-Kunsill ma jiddeċidix li għandha tapplika l-proċedura prevista fl-Artikolu 4, paragrafu 1, ta' l-Anness I ta' l-Istatut tal-Qorti tal-Ġustizzja, kif stabbilit fl-anness ma' din id-Deċiżjoni.
   2.   Hekk kif l-imħallfin tat-Tribunal għas-Servizz Pubbliku ta' l-Unjoni Ewropea jkun ħadu l-ġurament, il-President tal-Kunsill għandu jagħzel, permezz ta' estrazzjoni bix-xorti, tliet imħallfin ta' dan it-tribunal li l-funzjonijiet tagħhom jispiċċaw, b'deroga mill-Artikolu 2, it-tieni paragrafu, l-ewwel sentenza, ta' l-Anness I ta' l-Istatut tal-Qorti tal-Ġustizzja, fit-tmiem ta' l-ewwel tliet snin tal-mandat tagħhom.
   3.   Il-kawżi msemmija fl-Artikolu 1 ta' l-Anness I ta' l-Istatut tal-Qorti tal-Ġustizzja, li tagħhom il-Qorti ta' Prim' Istanza jkollha konjizzjoni fid-data li fiha jidħol fis-seħħ dak l-Artikolu u li fihom il-proċedura bil-miktub ma tkunx intemmet kif previst fl-Artikolu 52 tar-Regoli ta' Proċedura tal-Qorti ta' Prim' Istanza, għandhom jiġu rinvjati lit-Tribunal għas-Servizz Pubbliku ta' l-Unjoni Ewropea.
   4.   Sakemm jidħlu fis-seħħ ir-regoli ta' proċedura tiegħu, it-Tribunal għas-Servizz Pubbliku ta' l-Unjoni Ewropea għandu japplika mutatis mutandis ir-Regoli ta' Proċedura tal-Qorti ta' Prim' Istanza, ħlief fir-rigward tad-disposizzjonijiet dwar l-imħallef wieħed.
   Artikolu 4
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea, ħlief fir-rigward ta' l-Artikolu 1 ta' l-Anness I ta' l-Istatut tal-Qorti tal-Ġustizzja, li t-test tiegħu jinsab fl-Anness ma' din id-Deċiżjoni.
   L-Artikolu 1 ta' l-Anness I ta' l-Istatut tal-Qorti tal-Ġustizzja għandu jidħol fis-seħħ fil-jum tal-pubblikazzjoni fil-Ġurnal Uffiċjali ta' l-Unjoni Ewropea tad-Deċiżjoni tal-President tal-Qorti tal-Ġustizzja li tiddikjara t-Tribunal għas-Servizz Pubbliku ta' l-Unjoni Ewropea kostitwit skond il-liġi.

      Magħmula fi Brussel, nhar it-2 ta' Novembru 2004.

            Għall-Kunsill

            Il-President

         B. R. BOT

      (1)  ĠU C 80, 10.3.2001, p. 80.

      ANNESS

            “ANNESS I
            IT-TRIBUNAL GĦAS-SERVIZZ PUBBLIKU TA' L-UNJONI EWROPEA
            Artikolu 1
            It-Tribunal għas-Servizz Pubbliku ta' l-Unjoni Ewropea, minn hawn'il quddiem imsejjaħ ‘Qorti għas-Servizz Pubbliku’, għandu jeżerċita fi prim'istanza l-kompetenza li jiddeċiedi dwar kwistjonijiet bejn il-Komunitajiet u l-impjegati tagħhom skond l-Artikolu 236 tat-Trattat tal-KE u l-Artikolu 152 tat-Trattat tal-KEFA, inklużi dawk il-kwistjonijiet bejn il-korpi jew aġenziji kollha u l-impjegati tagħhom li fir-rigward tagħhom il-kompetenza hija attribwita lill-Qorti tal-Ġustizzja.
            Artikolu 2
            It-Tribunal għas-Servizz Pubbliku għandu jkun kompost minn seba' mħallfin. Fuq talba tal-Qorti tal-Ġustizzja, il-Kunsill, li jaġixxi b'maġġoranza kwalifikata, jista' jżid in-numru ta' mħallfin.
            L-imħallfin għandhom jiġu maħtura għal perjodu ta' sitt snin. L-imħallfin li jispiċċaw il-mandat tagħhom jistgħu jiġu maħtura mill-ġdid.
            Kull post vakanti għandu jimtela bil-ħatra ta' mħallef ġdid għal perjodu ta' sitt snin.
            Artikolu 3
            1.   L-imħallfin għandhom jiġu maħtura mill-Kunsill, li jaġixxi skond ir-raba' paragrafu ta' l-Artikolu 225a tat-Trattat tal-KE u r-raba' paragrafu ta' l-Artikolu 140b tat-Trattat tal-KEFA, wara konsultazzjoni mal-Kumitat previst f'dan l-Artikolu. Fil-ħatra ta' l-imħallfin, il-Kunsill għandu jiżgura li jkun hemm komposizzjoni ekwilibrata tat-Tribunal fuq bażi ġeografika l-aktar wiesgħa possibbli minn fost ċittadini ta' l-Istati Membri u fir-rigward tas-sistemi legali rappreżentati.
            2.   Kull persuna li għandha ċ-ċittadinanza ta' l-Unjoni u li tissodisfa l-kondizzjonijiet previsti fir-raba' paragrafu ta' l-Artikolu 225a tat-Trattat tal-KE u r-raba' paragrafu ta' l-Artikolu 140b tat-Trattat tal-KEFA tista' tippreżenta l-kandidatura tagħha. Il-Kunsill, li jaġixxi b'maġġoranza kwalifikata fuq ir-rakkomandazzjoni tal-Qorti tal-Ġustizzja, għandu jiffissa l-kondizzjonijiet u l-modalitajiet tal-preżentazzjoni u l-ipproċessar tal-kandidaturi.
            3.   Kumitat kompost minn seba' persuni magħżula minn fost ex membri tal-Qorti tal-Ġustizzja u tal-Qorti ta' Prim' Istanza u avukati ta' kompetenza rikonoxxuta għandu jiġi stabbilit. Il-ħatra tal-membri tal-kumitat u r-regoli tal-ħidma tiegħu għandhom jiġu deċiżi mill-Kunsill, li jaġixxi b'maġġoranza kwalifikata fuq ir-rakkomandazzjoni tal-President tal-Qorti tal-Ġustizzja.
            4.   Il-kumitat għandu jagħti opinjoni dwar l-idoneità tal-kandidati sabiex jeżerċitaw il-funzjoni ta' mħallef tat-Tribunal għas-Servizz Pubbliku. Il-kumitat għandu jannetti ma' din l-opinjoni lista tal-kandidati li għandhom l-esperjenza ta' livell għoli l-aktar adegwata. Tali lista għandha tikkonsisti f'numru ta' kandidati li jikkorrispondi għall-inqas għad-doppju tan-numru ta' mħallfin li għandhom jiġu maħtura mill-Kunsill.
            Artikolu 4
            1.   L-Imħallfin għandhom jaħtru minn fosthom il-President tat-Tribunal għas-Servizz Pubbliku għal perjodu ta' tliet snin. Il-mandat tiegħu jista' jiġi mġedded.
            2.   It-Tribunal għas-Servizz Pubbliku għandu jkun kompost minn awli bi tliet imħallfin. Hu jista', f'ċerti każijiet determinati mir-regoli tiegħu ta' proċedura, jiltaqa' f'seduta plenarja, f'awla ta' ħames imħallfin jew f'awla ta' mħallef wieħed.
            3.   Il-President tat-Tribunal għas-Servizz Pubbliku għandu jippresjedi seduta plenarja u fl-awla ta' ħames imħallfin. Il-Presidenti ta' l-awli ta' tliet imħallfin għandhom jinħatru skond il-kondizzjonijiet stabbiliti fil-paragrafu 1. Jekk il-President tat-Tribunal għas-Servizz Pubbliku jiġi assenjat għal awla ta' tliet imħallfin, għandu jkun hu li jippresjedi f'din l-awla.
            4.   Il-kompetenzi u l-kworum tas-seduta plenarja kif ukoll il-komposizzjoni ta' l-awli u l-assenjazzjoni tal-kawżi lil dawn ta' l-aħħar għandhom jkunu stabbiliti mir-regoli ta' proċedura.
            Artikolu 5
            L-Artikoli 2 sa 6, 14, 15, l-ewwel, it-tieni u l-ħames paragrafi ta' l-Artikolu 17, kif ukoll l-Artikolu 18 ta' l-Istatut tal-Qorti tal-Ġustizzja għandhom japplikaw għat-Tribunal għas-Servizz Pubbliku u għall-membri tiegħu.
            Il-ġurament previst fl-Artikolu 2 ta' l-Istatut għandu jittieħed quddiem il-Qorti tal-Ġustizzja u d-deċiżjonijiet previsti fl-Artikoli tiegħu 3, 4 u 6 għandhom jiġu adottati mill-Qorti tal-Ġustizzja wara konsultazzjoni mat-Tribunal għas-Servizz Pubbliku.
            Artikolu 6
            1.   It-Tribunal għas-Servizz Pubbliku għandu jkun appoġġat mis-servizzi tal-Qorti tal-Ġustizzja u tal-Qorti ta' Prim' Istanza. Il-President tal-Qorti tal-Ġustizzja jew, meta jkun il-każ, il-President tal-Qorti ta' Prim' Istanza, għandu jistabbilixxi bi qbil komuni mal-President tat-Tribunal għas-Servizz Pubbliku l-kondizzjonijiet li taħthom l-uffiċjali u l-impjegati l-oħra, addetti mal-Qorti tal-Ġustizzja jew mal-Qorti ta' Prim' Istanza, għandhom jagħtu s-servizzi tagħhom lit-Tribunal għas-Servizz Pubbliku biex jassiguraw il-funzjonament tiegħu. Ċerti uffiċjali jew impjegati oħra huma responsabbli lejn ir-Reġistratur tat-Tribunal għas-Servizz Pubbliku taħt l-awtorità tal-President ta' dan it-Tribunal.
            2.   It-Tribunal għas-Servizz Pubbliku jaħtar ir-Reġistratur tiegħu u jippreskrivi r-regoli tas-servizz tiegħu. It-tielet paragrafu ta' l-Artikolu 3, l-Artikoli 10, 11 u 14 ta' l-Istatut tal-Qorti tal-Ġustizzja għandhom japplikaw għar-Reġistratur tat-Tribunal għas-Servizz Pubbliku.
            Artikolu 7
            1.   Il-proċedura quddiem it-Tribunal għas-Servizz Pubbliku għandha tkun iggvernata mit-Titolu III ta' l-Istatut tal-Qorti tal-Ġustizzja, ħlief għall-Artikoli tiegħu 22 sa 23. Aktar preċiżjoni u kompletezza, skond il-bżonn, jistgħu jiġu stabbiliti fir-regoli ta' proċedura tal-Tribunal.
            2.   Id-disposizzjonijiet tar-reġim lingwistiku tal-Qorti ta' Prim' Istanza għandhom ikunu applikabbli għat-Tribunal għas-Servizz Pubbliku.
            3.   L-istadju bil-miktub tal-proċedura għandu jinkludi l-preżentata tat-talba u l-eċċezzjonijiet tal-konvenut, sakemm it-Tribunal għas-Servizz Pubbliku ma jiddeċidix li hemm bżonn ta' skambju ieħor ta' skritturi. Fejn isir it-tieni skambju ta' skritturi, it-Tribunal għas-Servizz Pubbliku jista', bil-qbil tal-partijiet, jiddeċiedi li jaqta' l-kawża mingħajr ma ssir il-proċedura orali.
            4.   F'kull stadju tal-proċedura, inkluża l-preżentata tat-talba, it-Tribunal għas-Servizz Pubbliku jista' jeżamina l-possibbiltajiet ta' soluzzjoni bi ftehim tal-kwistjoni u jista' jipprova jiffaċilita tali soluzzjoni.
            5.   It-Tribunal għas-Servizz Pubbliku għandu jiddeċiedi dwar l-ispejjeż tal-kawża. Bla ħsara għad-disposizzjonijiet partikolari tar-regoli ta' proċedura, il-parti telliefa għandha tħallas l-ispejjeż jekk hekk ikun deċiż.
            Artikolu 8
            1.   Fejn xi talba jew att proċedurali ieħor li jkunu indirizzati lit-Tribunal għas-Servizz Pubbliku jiġu preżentati bi żball lir-Reġistratur tal-Qorti tal-Ġustizzja jew tal-Qorti ta' Prim' Istanza, dawn għandhom jiġu trasmessi immedjatament minn dan ir-Reġistratur lir-Reġistratur tat-Tribunal għas-Servizz Pubbliku. Bl-istess mod, fejn xi talba jew att proċedurali ieħor li jkunu indirizzati lill-Qorti tal-Ġustizzja jew lill-Qorti ta' Prim' Istanza jiġu preżentati bi żball lir-Reġistratur tat-Tribunal għas-Servizz Pubbliku, dawn għandhom jiġu trasmessi immedjatament minn dan ir-Reġistratur lir-Reġistratur tal-Qorti tal-Ġustizzja jew tal-Qorti ta' Prim' Istanza.
            2.   Fejn it-Tribunal għas-Servizz Pubbliku isib li mhuwiex kompetenti biex jieħu konjizzjoni ta' kawża li taqa' fil-kompetenza tal-Qorti tal-Ġustizzja jew tal-Qorti ta' Prim' Istanza, huwa għandu jirriferi l-kawża lill-Qorti tal-Ġustizzja jew lill-Qorti ta' Prim' Istanza. Bl-istess mod, fejn il-Qorti tal-Ġustizzja jew il-Qorti ta' Prim' Istanza jsibu li kawża taqa' fil-kompetenza tat-Tribunal għas-Servizz Pubbliku, il-Qorti mitluba għandha tirriferi l-kawża lil dan ta' l-aħħar li ma jistax, f'dak il-każ, jiċħad il-kompetenza tiegħu.
            3.   Fejn quddiem it-Tribunal għas-Servizz Pubbliku u l-Qorti ta' Prim' Istanza jinġiebu kawżi li fihom titqajjem l-istess kwistjoni ta' interpretazzjoni jew li fihom jitqanqal dubju dwar il-validità ta' l-istess att, it-Tribunal għas-Servizz Pubbliku, wara li jisma' l-partijiet, jista' jissospendi l-proċedimenti sakemm il-Qorti ta' Prim' Istanza tagħti d-deċiżjoni tagħha.
            Fejn quddiem it-Tribunal għas-Servizz Pubbliku u l-Qorti ta' Prim' Istanza jinġiebu kawżi li jkollhom l-istess oġġett, it-Tribunal għas-Servizz Pubbliku għandu jastjeni milli jassumi l-kompetenza tiegħu sabiex il-Qorti ta' Prim' Istanza tiddeċiedi l-kawża.
            Artikolu 9
            Appell jista' jsir quddiem il-Qorti ta' Prim' Istanza, fi żmien xahrejn li jiddekorru min-notifika tad-deċiżjoni impunjata, kontra d-deċiżjonijiet finali tat-Tribunal għas-Servizz Pubbliku, u kontra d-deċiżjonijiet ta' dak it-Tribunal li jaqtgħu parzjalment kwistjonijiet fil-mertu, jew li jikkonkludu kwistjoni ta' proċedura dwar eċċezzjoni ta' inkompetenza jew ta' inammissibilità.
            Dan l-appell jista' jitressaq minn kwalunkwe parti li ma tkunx irnexxiet, parzjalment jew għal kollox, fit-talbiet tagħha. Madankollu, dawk li jintervjenu, ħlief l-Istati Membri u l-istituzzjonijiet ta' l-Unjoni, jistgħu jressqu dan l-appell biss meta d-deċiżjoni tat-Tribunal għas-Servizz Pubbliku tolqothom direttament.
            Artikolu 10
            1.   Jista' jsir appell quddiem il-Qorti ta' Prim' Istanza kontra d-deċiżjonijiet tat-Tribunal għas-Servizz Pubbliku li jkunu ċaħdu talba għall-intervent fi żmien ġimgħatejn min-notifika tad-deċiżjoni li tiċħad, minn kull persuna li t-talba tagħha tkun ġiet miċħuda.
            2.   Il-partijiet fil-proċedimenti jistgħu jappellaw quddiem il-Qorti ta' Prim' Istanza mid-deċiżjonijiet tat-Tribunal għas-Servizz Pubbliku mogħtija skond l-Artikolu 242 jew l-Artikolu 243, jew skond ir-raba' paragrafu ta' l-Artikolu 256 tat-Trattat tal-KE jew skond l-Artikolu 157 jew it-tielet paragrafu ta' l-Artikolu 164 tat-Trattat tal-KEEA fi żmien xahrejn min-notifika tagħha.
            3.   Il-President tal-Qorti ta' Prim' Istanza jista' jiddeċiedi appelli previsti fil-paragrafi 1 u 2 ta' dan l-Aritkolu, skond proċedura sommarja li tkun tista' tidderoga, safejn meħtieġ, minn xi wħud mir-regoli li fih dan l-Anness u li għandha tiġi stabbilita minn Regoli tal-Proċedura tal-Qorti ta' Prim' Istanza.
            Artikolu 11
            1.   Appell quddiem il-Qorti ta' Prim' Istanza jista' jitressaq biss fuq punti ta' liġi. L-appell jista' jitressaq għal motivi ta' l-inkompetenza tat-Tribunal għas-Servizz Pubbliku, ta' ksur tal-proċedura quddiemha li jista' jagħmel ħsara lill-interessi ta' l-appellant kif ukoll ksur tad-dritt ta' l-Unjoni mit-Tribunal għas-Servizz Pubbliku.
            2.   Ma jistax isir appell fuq il-kap ta' l-ispejjeż biss, dwar min ibagħtihom u l-ammonti tagħhom.
            Artikolu 12
            1.   Mingħajr preġudizzju għall-Artikoli 242 u 243 tat-Trattat tal-KE u għall-Artikoli 157 u 158 tat-Trattat ta' l-Euratom, appell quddiem il-Qorti ta' Prim' Istanza ma għandux ikollu effett sospensiv.
            2.   Fejn jitressaq appell minn deċiżjoni tat-Tribunal għas-Servizz Pubbliku, il-proċedura quddiem il-Qorti ta' Prim' Istanza għandha tikkonsisti f'parti bil-miktub u parti orali. Skond il-kondizzjonijiet stabbiliti fir-Regoli tal-Proċedura, il-Qorti ta' Prim' Istanza, wara li tkun semgħet lill-Avukat Ġenerali u lill-partijiet, tista' tiddeċiedi mingħajr il-proċedura orali.
            Artikolu 13
            1.   Jekk l-appell ikun fondat, il-Qorti ta' Prim' Istanza għandha tħassar id-deċiżjoni tat-Tribunal għas-Servizz Pubbliku u tiddeċiedi l-kawża hija stess. Jekk il-kawża tkun f'punt fejn għad ma tistax tinqata', il-Qorti ta' Prim' Istanza għandha tibgħat l-atti lura quddiem it-Tribunal għas-Servizz Pubbliku.
            2.   Fejn il-kawża tiġi rinvjata kif indikat fil-paragrafu preċedenti, it-Tribunal għas-Servizz Pubbliku għandu jibqa' marbut bid-deċiżjonijiet tal-Qorti ta' Prim' Istanza fuq il-punti ta' liġi.”